Betul Ke Telur Rebus Separuh Masak Boleh Legakan Sakit Otot & Demam?

Seperti mana kita tahu, orang tua-tua dahulu akan memberi telur rebus separuh masak untuk menyembuhkan demam dan melegakan sakit otot. Walau bagaimanapun, masih ada juga segelintir golongan muda yang kurang percaya bahawa telur rebus separuh masak boleh membantu menyembuhkan demam. Ikuti penjelasan lanjut oleh Dr Suri Roowi di bawah.
Baca juga: Ini Cara Pilih Telur & Rupanya Tak Boleh Letak Telur Dekat Pintu Peti Ais

BETUL KE TELUR REBUS SEPARUH MASAK BOLEH LEGAKAN SAKIT OTOT & DEMAM?

Telur padat dengan protein yang mempunyai kebolehserapan tinggi. Telur juga membantu merangsang pemulihan otot. Kajian tahun 2017 ke atas mendapati 10 lelaki menunjukkan pengambilan keseluruhan telur (putih dan kuning) membantu pertumbuhan otot.

Ini kerana kuning telur penuh dengan vitamin, mineral dan asid lemak. Contohnya vitamin A, selenium, zink dan asid lemak palmitat yang boleh meningkatkan perkembangan otot.

Mengambil telur separuh masak semasa sarapan adalah popular di kalangan rakyat Malaysia. Tapi soalnya, jenis telur yang manakah baik untuk atasi masalah otot? Telur rebus (masak penuh), separuh masak atau telur mentah?
TELUR REBUS ATAU TELUR MENTAH LEBIH ELOK?

Kajian tentang khasiat telur rebus (masak penuh), separuh masak dan telur mentah telah dilakukan di Pusat Pengajian Sains Kimia dan Teknologi Makanan, Universiti Kebangsaan Malaysia.
Hasil kajian mendapati hampir ke semua jenis asid amino (‘non-essential’ dan ‘essential amino acid’) meningkat dengan ketara dalam telur rebus (separuh masak) berbanding telur rebus (masak penuh) dan telur mentah.

Telur rebus (separuh masak) juga mudah dicerna (81.5 %) diikuti dengan telur rebus (masak penuh) (76.2%). Telur mentah pula mempunyai nilai kebolehcernaan yang paling rendah pada 70.0%.
Jadi betul lah amalan orang-orang tua kita dulu-dulu. Jika anak-anak mereka tidak sihat seperti demam dan sakit badan, mereka akan sajikan telur rebus (separuh masak). Moga info ini bermanfaat.
Sumber: Facebook Dr Suri Roowi


Kebenaran Rentas Negeri Bagi Individu Lengkap Vaksin Sedang Diteliti – KJ

Fasa ke-3 Program Imunisasi COVID-19 Kebangsaan (PICK) di Lembah Klang dipercepatkan dan ia bermula hari ini.Ujar Menteri Penyelaras PICK, ia berikutan majoriti warga emas dan OKU di Kuala Lumpur dan Selangor sudah menerima sekurang-kurangnya dos pertama atau mendapat janji temu.Jelas Khairy Jamaluddin, pelaksanaan fasa ke-3 ini memberi keutamaan kepada individu yang sudah mendaftar sejak Februari lalu berasaskan konsep ‘first come, first serve’.Mana-mana negeri yang sudah melengkapkan hampir 90 peratus fasa ke-2 juga dibenarkan memasuki fasa ke-3.
Kerajaan Kaji Kelonggaran SOP Untuk Individu Lengkap Vaksin
Khairy turut memaklumkan, kerajaan sedang teliti kelonggaran dan kebebasan yang akan diberi kepada individu yang sudah lengkap vaksinasi COVID-19.Antara perkara yang diperhalusi ialah pergerakan rentas negeri dan kebenaran membuka pelitup muka semasa pertemuan antara individu yang sudah mendapat vaksin yang lengkap.

Beliau berkata demikian pada sidang media bersama Menteri Kewangan Tengku Datuk Seri Zafrul Abdul Aziz mengenai Pelan Pemulihan Negara – Vaksinasi Kunci Kepada Pemulihan Ekonomi, di sini hari ini.
Khairy yang juga Menteri Sains, Teknologi dan Inovasi, berkata individu yang sudah melengkapkan dos vaksin Covid-19 juga akan dikenal pasti menerusi aplikasi MySejahtera yang berperanan sebagai pasport vaksin kepada individu tersebut.

“Apabila profil MySejahtera anda berwarna kuning, bermakna vaksinasi anda sudah lengkap dan kita akan guna QR Code tersebut apabila jawatankuasa teknikal mengesyorkan kebebasan kepada mereka yang sudah lengkap vaksinasi diberikan kebenaran melakukan perkara-perkara yang sebelum ini tidak dapat dilaksanakan,” katanya.

Beliau berkata kerajaan juga sedang berunding dengan negara-negara lain untuk mendapatkan pengiktirafan bersama mengenai pasport vaksinasi itu, dan setakat ini Singapura sudah hampir memuktamadkan rundingan tersebut dengan Malaysia.
Beliau bagaimanapun mengulangi ingatan agar rakyat terus mematuhi tatacara operasi piawai (SOP) yang telah ditetapkan walaupun mereka sudah divaksinasi dan mendapat kebebasan.
“Buat masa ini, vaksinasi bukan pengganti SOP, terutamanya di sektor-sektor yang beroperasi sewaktu Perintah Kawalan Pergerakan (PKP). Walaupun vaksinasi ini sangat penting untuk kita memulihkan negara tetapi dari sudut SOP kita yang sedia ada seperti penjarakan fizikal, pemakaian pelitup muka dan lain-lain mesti terus ditegaskan dan dikuat kuasa,” katanya.
*Sumber: BERNAMA


Tidur Malam Boleh Terganggu Bila Sakit Kaki, Tak Sangka Tabiat Ini Punca Utamanya!

Sudah menjadi kebiasaan sekiranya di rumah pasti ramai yang tidak memakai selipar dan hanya berkaki ayam sahaja. Tahukah anda bahawa antara keburukan berkaki ayam boleh menyebabkan tapak kaki sakit seperti perkongsian Dr Malar di laman TikToknya.
Menurut Dr Malar, tapak kaki memang tidak dicipta oleh Tuhan untuk berjalan di atas permukaan keras seperti simen ataupun mozek. Ini kerana ia akan menyebabkan rasa sakit di bahagian tapak kaki terutama tumit pada waktu malam sekiranya berjalan seharian ketika waktu siang.

Baca juga: Nak Hilangkan Lebam Tuam Guna Ais Atau Haba? Ini Jawapan Pakar
KEBURUKAN BERKAKI AYAM DI RUMAH, PATUTLAH ASYIK SAKIT KAKI

Struktur kehidupan zaman moden ini, hampir semua rumah akan menggunakan mozek, simen. Walau bagaimanapun ia tidak sesuai kerana permukaan keras menyebabkan tapak kaki sakit.

Bagi mengelakkan tapak kaki sakit pada waktu malam, Dr Malar ada berkongsi tips yang boleh dipraktikkan iaitu sekiranya berada di rumah jangan sesekali berkaki ayam tetapi belilah selipar untuk dipakai supaya tapak kaki tak sakit.
Tambahnya juga, pastikan tapak selipar agak tebal sedikit dan pemakaian bed slipper perlu dielakkan kerana nipis tidak memberikan support yang cukup.

Fungsi memakai selipar tebal di dalam rumah bertujuan untuk memberikan sokongan terhadap tapak kaki terutamanya di musim tengkujuh.
Jadi, bolehlah beli selipar untuk ahli keluarga dan diri sendiri supaya tapak kaki dapat dijaga dengan betul. Barulah tidur malam lebih lena.
Sumber: TikTok Dr Malar


6 Keburukan iPad Kepada Kanak-kanak. Tablet Juga!

Keburukan iPad Kepada Kanak-kanak
Ibu-bapa yang malas melayan anak, mereka akan suakan sahaja iPad agar anak tidak mengganggu mereka. Namun tahukan apa keburukan iPad kepada kanak-kanak?
Zaman sekarang, ibu-bapa siap belikan anak iPad sebagai harijadi. Zaman dulu, buat doa selamat pun sudah cukup baik. Tak perlu hadiah apa-apa pun. Baiklah, kita tinggalkan tentang hadiah ‘birthday’ yang tiada kaitan ini. Mari kita selongkar, adakah iPad atau table ini lebih membawa kebaikan atau keburukan?

1. Tiada ‘motor skill’ dan ‘sensor skill’ yang sebenar
Seronoknya tengok anak main pasir

Dulu-dulu, kita dengar bunyi lembu ‘mooooo‘ bila balik dari sekolah. Sekarang, anak kita tekan-tekan dan sentuh iPad untuk dengar ‘mooooo‘. Kasihan bukan? Itu belum lagi cerita main kejar-kejar, panjat pokok, batu seremban, baling selipar dan banyak lagi. Zaman sekarang, anak kita cuma dapat main pasir, buih, rumput dan Play-Doh hanya di iPad sahaja. Ini tidak bagus untuk pembangunan diri atau ‘child development’ akan terbantut. Mereka tidak dapat rasa dan bau benda yang sebenar.Biarkan anak menyentuk gunakan tangan sendiri. Ia dapat merangsang ‘motor skills‘ dan ‘sensory skills‘.

Bayangkan kalau terlalu leka dengan iPad, bila sudah masuk tadika, nak menulis nama sendiri pun tak pandai. Apa perasaan kita sebagai ibu-bapa?
Kalau nak tahu lebih lanjut, baca entri dari blog Adlil Rajiah yang sangat bermanfaat.

2. Ketagih dengan ‘game’
Jangan biar anak bergaduh kerana iPad atau tablet
Anak umur 1-2 tahun pun sudah pandai ‘addicted‘ dengan game. Ya lah, bila disuakan setiap hari, setiap hari jugalah dia mahu main. Kalau ABC masih lagi boleh diterima. Dengan ‘game‘ popular seperti Angry Bird, Temple Run, Subway Surf pun anak lebih hebat dari ibu-bapa sendiri. Ingat wahai ibu-bapa, bila anak ketagih, suruh buat itu ini pun dia tidak mahu. Jangan marah anak bila tidak mahu dengar kata kita. Bukankah main Lego lagi bagus?

3. Boleh menyebabkan rabun
Kecil-kecil dah rabun
Kita dulu rabun sebab baca buku dalam gelap. Ibu-bapa zaman dahulu cukup marah bila anak-anak baca buku jauh dari lampu. Sekarang sudah jadi terbalik. iPad diberikan pada anak-anak untuk mengalihkan perhatian mereka dari mengganggu kita berehat. Bayangkan satu hari 3 jam, kalau setahun dah dekat 1,000 jam. Lebih kurang 15 hari dalam setahun, anak kita main iPad tanpa kawalan. Kita tengok komputer lama-lama ditempat kerja pun mata jadi penat. Inikan pula anak kita yang masih belum tahu apa-apa? Kasihan sungguh, bila masuk tadika sudah kena pakai cermin mata.

4. Tiada lagi “Cak-cak”
Layan anak main “Cak-cak”
“Peek-a-boo” atau “Cak-cak” adalah lebih digalakkan sebagai aktiviti antara ibu-bapa dan anak. iPad atau tablet boleh main “Cak-cak” dengan anak kita? Lebih baik kita bacakan buku, guling-guling dengan anak atau main kuda-kuda.

5. Boleh mengganggu tidur anak
Beri anak tidur dengan secukupnya
Ada ibu-bapa yang mahu tidurkan anak sambil baca buku cerita yang mereka ‘download‘ dari App Store atau Google Play. Ingat anak boleh tidur kalau nampak cahaya? Lagi ligat bukan? Bila ada cahaya, ia adalah satu ‘signal‘ pada anak untuk ‘bangun tidur‘ bukan untuk tidur. Lebih baik baring dan peluk anak sampai mereka tertidur.

6. Anak tidak pandai bersabar
Kecil-kecil, anak tidak pandai kawal emosi diri

Kalau anak terlalu asyik main iPad, cuba kita minta semula. Agak-agak dia mengamuk atau tidak? Anda sendiri tahu jawapannya. Tentu sekali mereka akan mengamuk sekeliling rumah. Inilah akibat jika tidak mengawal aktiviti penggunaan iPad dan tablet. Bila sudah gian dan ‘addicted’, emosi mereka tidak stabil kerana otak hanya ingatkan ‘game’ sahaja.

Kesimpulan
Keputusan terletak di tangan ibu-bapa. Kalau sengaja beli iPad dan tablet kerana malas nak layan anak, anda tidak layak jadi ibu-bapa. Sepatutnya, sekali-sekala main iPad dengan anak untuk merapatkan hubungan dengan mereka. Bukannya bila anak menangis, kita hulur iPhone atau iPad.
Eh, ada yang terasa ke?. Maaf kalau terasa. Kami sekadar menceritakan perkara yang betul.
Sumber: PsychologyToday.com


Kecapi Kecantikan Sempurna dengan DECORTÉ Whitelogist

Baru-baru ini, jenama DECORTÉ memperkenalkan produk pencerah kembar di bawah rangkaian Whitelogist yang bertindak bersama untuk memberi kesan pencerahan yang unggul pada kulit. Whitelogist MX menembusi jauh ke dalam kulit untuk mencegah pembentukan bintik-bintik hitam dan tona kulit tidak sekata, Whitelogist Stick Serum serba baru pula sasar pada liver spots dengan ‘mematikan’ aktiviti melanin yang menyebabkan bintik-bintik tersebut.

Formula tiga langkah DECORTÉ Whitelogist

Produk kembar yang memberi kecantikan, bebas bintik, dalam tiga langkah:

(1) Ionsome W, kapsul penghantar hasil daripada phospholipid dan lesitin bunga matahari, menambah kelembutan kulit di samping memberikan manfaat pencerahan. Ia menembusi lapisan kulit yang menebal, melembutkan kulit untuk membuka jalan bagi bahan-bahan pencerahan aktif yang disusuli kemudian.
(2) m-Closer, bahan kompleks unik yang mengandungi tiga ekstrak herba Oriental: akar Sacra Rhodiola, daun Angustifolia Echinacea dan kon Pinus Sylvestris, menyekat dan melegakan melanosit yang terlalu aktif dalam kulit. Melanosit yang terlalu aktif sering melanjutkan dendrit di belakang bintik-bintik gelap untuk menghantar sejumlah besar melanin ke epidermis. m-Closer ‘menutup’ pengeluaran melanosit dan membantu meningkatkan kesihatan kulit, terutamanya bagi jenis kulit yang cenderung menghasilkan sejumlah besar melanin walaupun dengan rangsangan yang sedikit.

(3) Kojic Acid EW bekerja keras untuk menghentikan pengeluaran melanin sebelum ia bermula, dengan mensasarkan pada melanosit secara langsung. Molekul kecil yang berkesan bertindak pada bintik-bintik gelap yang sukar untuk dihapuskan.

Asid Kojic adalah bahan semula jadi yang diekstrak daripada koji, agen penapaian popular yang digunakan dalam membuat sake Jepun, kicap dan miso. Asid Kojic ditemui kira-kira 100 tahun lalu, tetapi sifat-sifat pencerahannya yang luar biasa menjadi terkenal di dunia dalam tahun 1970-an selepas penemuan bahawa pekerja-pekerja yang bekerja di kilang penapaian sake dan miso mempunyai tangan yang cerah. Asid Kojic digunakan dalam produk penjagaan kulit DECORTÉ yang ditulenkan ke tahap yang setinggi mungkin menggunakan proses bioteknologi (penapaian).

DECORTÉ Whitelogist MX

Whitelogist MX adalah serum pencerahan yang menyegarkan, menembusi jauh ke dalam kulit untuk melawan melanosit, mencegah pembentukan bintik-bintik hitam dan tona kulit yang tidak sekata, yang akhirnya membawa kepada pembentukan liver spots. Sapukan serum serba mewah ini pada permukaan kulit untuk membolehkannya menyerap sepenuhnya sebelum menggunakan Whitelogist Stick Serum. Kulit akan tampil cantik berseri; sungguh menakjubkan.
Rahsia Whitelogist MX terletak pada Asid Kojic, yang dipilih kerana kesannya yang selamat dan dipercayai. Selama lebih 20 tahun, Asid Kojic telah digunakan sebagai ramuan pencerahan aktif dalam produk DECORTÉ, menjadikannya ramuan paling laris untuk tempoh yang kian lama, digemari dan dipilih oleh berjuta-juta pelanggan.

Hasilnya – kesan pencerahan unggul dan segera, serta kulit yang lebih sihat dan lebih lembut.

Jangan biarkan liver spots mendedahkan usia anda
Adalah dikatakan bahawa liver spots mendedahkan usia anda. Juga dikenali sebagai tompok penuaan, bintik-bintik ini adalah akibat pigmen gelap di dalam kulit yang berlaku disebabkan oleh pengeluaran melanin yang berlebihan. Penuaan kulit, terdedah kepada cahaya matahari dan lain-lain bentuk pendedahan UV boleh menyumbang kepada pengeluaran melanin dan pembentukan liver spots.

Pigmen di lapisan atas kulit (epidermis) dipanggil melanin. Ia memberi warna semula jadi kulit anda, tetapi pendedahan kepada matahari selama bertahun-tahun boleh menyebabkan pengeluaran melanin yang banyak secara berumpun, yang timbul pada kulit kita seperti bintik-bintik gelap. Itulah sebabnya apabila kita semakin berusia, bintik-bintik ini menjadi lebih ketara di tempat-tempat yang banyak terdedah kepada cahaya matahari, seperti bahu, bahagian atas belakang, lengan, belakang tangan, dan yang paling terdedah, muka anda.
Sebagai contoh, bayangkan pisang ranum dengan kulitnya dipenuhi dengan bintik-bintik hitam. Bintik-bintik hitam ini disebabkan oleh pengoksidaan, dan begitu jugalah dengan kulit kita. Badan kita mempunyai fungsi anti-oksida semula jadi, tetapi fungsi ini berkurangan akibat stres atau penuaan. Hasilnya, kulit kita secara beransur-ansur lemah kerana proses oksida, menyebabkan tompok-tompok dan bintik-bintik gelap muncul pada permukaan.

Apakah yang berlaku jauh pada liver spots?
Melanin dihasilkan dalam kumpulan sel khas dikenali sebagai melanosit. Tyrosinase mengawal pengeluaran melanin – lebih banyak enzim tyrosinase, lebih banyak aktiviti berlebihan di dalam melanosit.

Berita baiknya adalah, badan kita juga menghasilkan satu lagi enzim yang dipanggil proteasomes, yang mengehadkan jumlah tyrosinase dengan memecahkannya. Walau bagaimanapun, apabila aktiviti proteasome tidak mencukupi, nisbah tyrosinase meningkat, menyebabkan liver spots menjadi lebih gelap. Ini bermakna terdapat pengeluaran melanin yang aktif.

Untuk melawan liver spots, adalah penting untuk mencapai dua perkara pada masa yang sama: menghalang pengeluaran melanin dengan bahan-bahan pencerah, dan mewujudkan persekitaran yang sihat untuk kulit yang cantik melalui anti-pengoksidaan.

DECORTÉ Whitelogist Stick Serum SERBA BAHARU

Whitelogist Stick Serum serba baharu adalah inovasi terkini DECORTÉ dalam bentuk batang, untuk mencerahkan liver spots dengan berkesan. Apabila digunakan, ia melekat pada kulit seperti mask untuk terus memberikan formula pencerahan intensif ke kawasan yang disasarkan.

Produk ini mengorak langkah dalam teknologi pencerahan. Batang boleh berpusing ini membolehkan serum diguna dengan lancar serta tepat tanpa rasa melekit. Selain Asid Kojic, gabungan bahan antioksidan pencerah seperti Astaxanthin dan Vitamin C menggalakkan kulit supaya menjadi cerah dan cantik. Botanical Squalane pula bertindak sebagai pelembap, melembutkan kulit yang cenderung menjadi tegang akibat pendedahan UV. Satu demi satu, melanosit dirangsang untuk menghalang aktiviti enzim tyrosinase. Liver spots semakin kurang dengan ketara dan pada masa yang sama, pengeluaran di tempat baharu juga dihentikan.

DECORTÉ Whitelogist Stick Serum juga menampilkan aroma segar bunga-bungaan eksklusif dan halus yang terdapat dalam seluruh rangkaian penjagaan kulit Whitelogist.

Cara penggunaan:
Pada setiap pagi dan petang, sapukan pada kulit yang telah dibersihkan selepas menggunakan losen muka. Untuk kesan pencerahan yang unggul, sapukan DECORTÉ Whitelogist MX pada kulit dan pastikan ia diserap sepenuhnya sebelum menyapu Whitelogist Stick Serum. Keluarkan kira-kira 5mm produk dari tiub dan sapu terus pada bintik-bintik gelap dan jeragat dalam gerakan berpusing. Ikuti dengan rutin penjagaan kulit anda yang sedia ada.

DECORTÉ Whitelogist Stick Serum (RM330 / 4g) dan Whitelogist MX (RM583 / 40ml) boleh didapati di semua kaunter DECORTÉ di seluruh negara. Untuk maklumat lanjut, sila layari http://www.cosmedecorte.com.my/ atau ikuti DECORTÉ di Facebook di https://www.facebook.com/cosmedecortemalaysia.

Berkenaan DECORTÉ
Ditubuhkan pada tahun 1970 oleh peneraju kosmetik dan penjagaan kulit Jepun KOSÉ, DECORTÉ ialah rangkaian kosmetik premium yang menggabungkan kemajuan dermatologi terkini dengan teknologi inovatif. Namanya adalah gabungan dua perkataan Perancis: ‘cosmetique’ dan ‘decoration’, secara tepatnya melambangkan matlamatnya untuk menyediakan kosmetik yang berkualiti tinggi dan layanan kelas pertama untuk wanita di seluruh dunia yang mahukan keanggunan.
Boleh dikatakan bahawa DECORTÉ sentiasa mendahului masa, walaupun pada tahun 1970-an, dengan kedudukan premiumnya yang meletakkan jenama ini berasing daripada semua jenama kosmetik lain. Pada tahun 1992, Moisture Liposome DECORTÉ menjadi produk pertama di dunia kosmetik untuk menggabungkan penggunaan pelbagai lapisan liposom, teknologi penghantaran yang sangat maju. Sejak itu, lebih daripada 3 juta botol telah dijual. DECORTÉ juga dikenali kerana kerjasamanya dengan pereka yang terkenal di dunia, Marcel Wanders, yang mengetuai jenama ini sebagai pengarah seni. Hasil kerja beliau boleh dilihat dalam koleksi penjagaan kulit AQ MW, serta dalam reka bentuk yang menghiasi barangan edisi terhad kegemaran para pengumpul.
DECORTÉ akan terus berkembang dengan wanita hari ini dalam usaha berterusan untuk keanggunan abadi dan kecantikan. Maklumat lanjut boleh didapati di www.cosmedecorte.com.my.


‘Kecantikan Toksik’ Beri Kesan Negatif, Boleh Jadi Punca Masalah Mental

Cantik itu bersifat subjektif mengikut penilaian setiap individu. Kadang-kala diri rasa tidak secantik orang lain berikutan sikap manusia di sekeliling yang memandang serong sehingga diri terjebak untuk mengubah diri ‘mencapai kecantikan yang sempurna’ mengikut standard mereka.
Berdasarkan perkongsian oleh Public Health Malaysia, nasihat kecantikan yang toksik di mana, mengnormalisasikan definasi kecantikan ke tahap yang tidak masuk akal menjadi satu kebimbangan. Hal ini kerana, ia boleh memberikan implikasi negatif dan kemudaratan.

Baca juga: Ajarlah Anak Lelaki Pakai Deodoran, Barulah Tak Kena ‘Reject’ Ketika Interview Kerja
‘KECANTIKAN TOKSIK’ BERI KESAN NEGATIF, BOLEH JADI PUNCA MASALAH MENTAL

Memang risau lihat nasihat kecantikan toksik semakin berleluasa.

Nasihat kecantikan yang TOKSIK menyebabkan normalisasi definasi kecantikan ke tahap yang TIDAK MASUK AKAL sehingga menyebabkan implikasi negatif dan kemudaratan.
Gambar hiasan: HelloDoktor
CONTOHNYA,

Kulit yang telah sedia ada cerah dianggap masih tidak mencukupi, mahu lebih putih lagi.
Tona kulit kanak kanak juga dijadikan perbandingan – menggalakkan penggunaan produk seawal remaja.
 Memaparkan tubuh kurus dengan nasihat amalan pemakanan bahaya – eating disorder.
Prosedur pembedahanan kosmestik yang mahal dan berisiko tinggi.

Pendedahan nasihat kecantikan yang toksik dan berulang-ulang ditambah dengan pemasaran hebat produk membimbangkan kerana
Gambar hiasan: HelloDoktor
1. Menggalakkan penggunaan produk kecantikan tidak berdaftar termasuk bahan terlarang (merkuri).
2. Amalan diet bahaya sehingga boleh menyebabkan kematian (bulimic).
Bayangkan anak anak remaja yang terdedah dengan standard kecantikan keterlaluan yang dikongsikan di media sosial. Ia menyebabkan rendah keyakinan diri dan masalah mental dikalangan remaja.
Setiap orang memiliki kecantikan dan keunikan yang tersendiri, jadi yakinlah pada diri anda. Malah, pemikiran positif juga dapat membantu meningkatkan keyakinan diri dan menyerlahkan aura kecantikan seseorang.
Tidak perlu ambil produk-produk kecantikan yang tidak jelas kualiti dan keselamatannya sehingga memudaratkan kesihatan diri. Jika anda mempunyai masalah kulit atau kesihatan dapatkan lah nasihat dan rawatan daripada pakar-pakar yang bertauliah. Ayuh sayangi dan hargai diri sendiri!
Sumber: Public Health Malaysia


Kecil-Kecil Cili Padi, Si Cilik Usia 7 Tahun Hebat Tebar Roti Canai!

Sebut mengenai roti canai, siapa saja yang tak kenal. Juadah ini merupakan salah satu makanan terkenal yang sedap dinikmati waktu panas ketika bersarapan. Rakyat Malaysia sangat mencintai makanan ini tanpa mengira bangsa.
Walaupun sedap, nak buatnya bukan mudah ya. Perlukan kemahiran yang tinggi dan tak ramai mampu membuatnya jika tidak berlatih terutama untuk menebar roti canai tersebut.

Baca juga: Seramai 456 Bayi Berjaya Diselamatkan, Yayasan OrphanCare Jadi Pelindung Bayi Terbuang
KECIL KECIL CILI PADI, SI CILIK USIA 7 TAHUN HEBAT TEBAR ROTI CANAI

Tambah kagum bila seorang anak kecil perempuan berusia 7 tahun, mampu menebar roti canai dengan jayanya.

Kosmo melaporkan, kanak-kanak ini yang dikenali sebagai Yusra Asna Ruslin, memaparkan kemahirannya itu sebagai penebar roti canai yang hebat melalui satu video yang tular baru-baru ini.
Menurut kanak-kanak itu, dia belajar menebar roti canai daripada ibu bapanya, Ruslin Meli, 45, dan Yuwita Shuib, 35, lebih kurang tiga bulan lalu dan kini sudah mampu menebar antara 50 hingga 60 keping roti canai sehari.
“Saya memang minat tebar roti canai sebab selalu lihat ayah dan mak buat roti canai di kedai makan kami,” katanya kepada Kosmo ketika ditemui di gerai makan keluarganya, Uwita Enterprise di Balai Baru.
Menurut beliau pada awalnya, proses menebar roti agak sukar, tetapi lama-kelamaan ia menjadi mudah.
“Saya kemudian beritahu mak dan ayah bahawa saya sudah pandai tebar roti canai dan mahu membantu mereka,” kata anak ketiga daripada empat beradik itu.
Tambahnya lagi, dia mempunyai impian untuk membuka restoran sendiri bersama bapanya suatu hari nanti.
Sementara itu, bapanya, Ruslin berkata, anak perempuannya itu menunjukkan minat untuk mempelajari cara-cara menghasilkan roti canai.

“Mula-mula belajar banyak juga yang rosak, namun Yusra tidak jemu apabila dia banyak belajar dengan ibunya yang juga pandai menebar roti canai.
“Selain itu, ada juga pengunjung termasuk guru sekolah datang memberi sokongan kepada Yusra dan ia memberi keyakinan kepadanya untuk terus belajar,” ujarnya.
Berkongsi lagi bapanya, gerai dibuka bermula pukul 6 pagi hingga 11 pagi setiap hari kecuali Isnin dan Selasa. Mereka menjual pelbagai juadah berasaskan roti canai seperti roti sanggul, roti telur dan roti sardin selain martabak serta nasi lemak daun pisang.
Kami doakan semoga cita-cita adik Yusra dimakbulkan. Semoga berjaya!
VIDEO PENUH:

https://media.siraplimau.com/2022/01/WhatsApp-Video-2022-01-14-at-14.57.58.mp4
Sumber: Kosmo


Kecil Lagi Pun Dah Pandai Memilih Makanan, Ini 5 Tips Untuk Ibubapa Elak Anak Terlalu ‘Picky’

Setiap kali nak suap makan, itu tak mahu ini tak mahu. Apa yang anak-anak suka makan adalah makanan yang tak sihat saja. Banyak betul kerenah dan nak makan pun susah. Apatah lagi si ibu yang nak sediakan makanan untuk anak-anak ni, hampir semua nak memilih makanan. Nak tau sebab anak terlalu ‘picky’? Jom baca penerangan ini.
ANAK MEMILIH MAKAN (PICKY EATER)
“Anak saya tak nak minum air kosong/ makan nasi atau semua makanan kecuali susu”
 “Setiap kali waktu makan, mesti berperang nak suap anak makan “
 “Anak tak nak berus gigi, mesti menangis setiap kali nak sentuh dalam mulut. Habis gigi semua rosak”

www.today.com
Menguruskan anak yang memilih makan bukannya mudah, kadang-kadang ada yang sampai bergaduh suami isteri menyalahkan diri masing-masing. Selalunya golongan mak mak yang akan dipersalahkan sebab dah biasa dengan norma masyarakat kita, perempuan duduk didapur menguruskan makan minum satu keluarga. Maka bila pulang ke kampung jumpa keluarga lain, bila anak memilih makan pasti golongan mak juga yang akan dipersalahkan dan dilabel “tak pandai jaga anak”. Adakah salah anak ataupun salah mak ayah?

Apa punca anak memilih makan?
Isu pemakanan selalunya berkait dengan 2 deria penting iaitu:

1. Deria bau (Olfactory)
2. Deria rasa (Gustatory)
http://www.makeandtakes.com/
Kedua-dua deria ini memainkan peranan yang sangat penting dalam menentukan pemilihan makanan anak. Apabila anak memilih makan, mak ayah perlu tahu adakah disebabkan deria bau atau deria rasa ataupun kedua-duanya yang terlebih sensitif (hypersensitif) atau terkurang sensitif (hyposensitif). Jika terdapat hypersensitif atau hyposensitif terhadap mana-mana deria, ia dipanggil “Sensory Prosessing Disorder” atau bahasa mudah kecelaruan sensori yang mungkin menyebabkan penerimaan bau/rasa yang tidak normal, kesannya anak memilih makan.
Genetik juga memainkan peranan dalam pemilihan makanan. Kalau mak ayah suka makanan yang berbau dan rasa kuat, anak juga cenderung ke arah itu. Cuma perbezaannya, sensitiviti terhadap deria bau dan rasa telah di “normalize”kan mengikut masa. Sebab itu, ada yang masa kecil tak makan sayur dan buah tetapi makan apabila sudah dewasa.
http://neuroscience.berkeley.edu/
Hanya mak ayah yang mempunyai anak memilih makan sahaja tahu betapa “struggle”nya nak beri anak makan. Saya juga salah seorang “picky eater” yang teruk semasa kecil, sampai mak saya kurung dalam stor 3 jam tunggu saya telan makanan sambil mak menangis dekat luar. Bila dah besar sedikit, pandai makan sendiri selalu saya sorok-sorok buang sayur. Sorry mak ayah. Maka, bila ada anak sendiri sekarang saya harap dengan menggunakan ilmu yang ada, anak saya tidak ikut jejak langkah saya.
Jadi tips dibawah ini adalah berdasarkan beberapa rujukan dan pengalaman saya sebagai ibu + occupational therapist untuk mengelak anak memilih makan sejak bayi. Untuk yang mempunyai anak bawah 3 tahun yang memilih makan, boleh juga cuba sebab masih belum terlambat lagi untuk memperbaikinya cuma memang ianya mengambil masa dan memerlukan kesabaran yang tinggi.
TIPS MENGELAK ANAK MEMILIH MAKAN SEAWAL BAYI
hypescience.com
Tips ini dipecahkan beberapa bahagian:
1. Gigi dan gusi
2. Rasa makanan
3. Tekstur makanan
4. Bau makanan
5. Suhu makanan
1. GIGI DAN GUSI
http://www.chroniclenewspaper.com/
– Amalkan membersihkan dalam mulut bayi menggunakan kain basah yang bersih seawal baru lahir.
– Gunakan berus gigi mengikut peringkat umur. (Kain – Finger brush – Extra soft brush).
– Kerapkan menyentuh dalam mulut bayi untuk tujuan mengurangkan sensitiviti deria dalam mulut.
– Lewat memberus gigi / membersihkan mulut anak juga adalah salah satu faktor menyebabkan anak memilih makan. Maka, ayuhlah kita rajin-rajin bersihkan mulut anak ya.
– Jangan terlampau menghalang anak masukkan benda dalam mulut tapi tak ganti dengan benda yang selamat (teether, finger food) sebab skil ini penting untuk merangsang sensori dalam mulut.
2. RASA MAKANAN (6 BULAN KE ATAS)
www.couponraja.in
– Elakkan memberi makanan yang telah diproses sehingga anak mencapai umur 1 tahun.
– Kesilapan utama yang selalu dilakukan oleh mak ayah dalam memperkenalkan makanan awal pada anak adalah dengan memberi anak makan semua termasuklah makanan diproses dengan tanggapan:
“Bagus,beri anak makan semua benda untuk memberi rangsangan deria rasa”
“Kasihan anak tengok kita makan ais krim, kek, sosej, nugget atau fast food. Bagilah dia juga”
“Makan ais krim laju je, comelnya anak mummy”
Tak beri rasa bukan sebab tak sayang, tapi sebab sayangkan usus dan deria rasa anaklah kita perlu elakkan. Kalau kasihan juga, makanlah sorok-sorok jangan beri anak nampak. Tak lama pun, tunggu sampai anak umur 1 – 2 tahun. Bila kita dah awal-awal beri anak rasa makanan diproses yang mempunyai perisa tiruan dan manis secara tak langsung kita telah membiasakan dan mengajar deria rasa anak cenderung kepada perisa tiruan dan rasa manis seterusnya menyebabkan anak mengelak makan sayur-sayuran yang pahit.
http://www.ahchealthenews.com/
Anak umur 6 bulan, tak reti pun lagi meminta kalau kita tak pernah beri. Banyak sangat buah dan sayur yang perlu dia belajar rasa berbanding makanan diproses sebab deria rasa anak sangatlah sensitif sejak lahir, sebab itu bubur kosong pun dah sedap bagi bayi. Maka, tak perlu pun letak perisa tambahan penyedap rasa untuk bayi 6 bulan. Untuk ibu yang bekerja yang sibuk dan tiada masa untuk buat makanan bayi. Kini banyak sangat tips mudah di fb, buat stok sebulan sekali, bekukan dalam tempat ais krim seterusnya simpan dalam bag ziplock. Bubur nasi pun buat stok seminggu. Makanan bayi “homemade” pun sudah banyak dijual di pasaran. Mudah kan?
Pengalaman saya, saya memang tegas dalam pemakanan anak saya sebab tak nak anak jadi pemilih makan macam saya, kami makan juga fast food ataupun makanan diproses tapi tak pernah beri anak walaupun “sikit-sikit” dari anak umur 6 bulan hingga umur 1 tahun. Dalam beg memang sentiasa bawa bekal makanan dan “finger food” dan anak juga tak ada minta atau mengamuk nak rasa makanan kita sebab dia tahu makanan dia dalam bekal sahaja sehinggalah umur 1 tahun. Kasihan kan? Tapi sebab sayangkan usus dan deria rasa anaklah saya buat macam ini.
vi.aliexpress.com
Anak saya juga memang menunjukkan tanda-tanda memilih makan masa umur 6 bulan, akan menangis dan kadang-kadang boleh sengaja memuntahkan semula makanan setiap kali cuba sayur dan buah yang baru. Saya pasti ramai ibu lain mengalami situasi ini, mungkin ada yang akan stop dan tak beri lagi. Tapi cara saya, saya akan beri juga selagi tidak memudaratkan sebab lebih mudah berperang dengan anak bawah 1 tahun berbanding apabila dah besar. Kesannya, peperangan menyuap anak tak lama pun sehingga anak umur 8 bulan dia sudah boleh menerima semua buah dan sayur.
– Setiap makanan baru perlu di perkenalkan selama 4 hari berterusan, ia juga dipanggil “4 Day Wait Rule” untuk melihat jika ada kesan alahan dan untuk tujuan “normalize”kan deria rasa anak.
– Beri anak rasa satu persatu jenis makanan sebelum mencampurkannya.
– Jangan putus asa dalam mencuba kerana corak pemakanan awal banyak mempengaruhi gaya pemakanan anak. Baik menangis sekarang dari menangis di kemudian hari.
3. TEKSTUR MAKANAN
http://www.essentialbaby.com.au/
– Pelbagaikan tekstur makanan (lembut, kasar, melekit, kering dan basah) yang boleh didapati dari pelbagai jenis buah dan sayur.
– Ajar anak untuk menguyah dan mengigit makanan seawal anak reti memasukkan benda/makanan ke dalam mulut dengan memberi “finger food”.
– Menguyah makanan adalah salah satu latihan mulut untuk perkembangan skil bercakap anak juga.
– Sayang anak takut anak tercekik tapi jangan terlalu lama memberi makanan kisar sehingga umur 2 tahun ya.
– Kalau takut anak tercekik semasa pemberian “finger food” buah- buahan, mak ayah boleh beri “Food Feeder” untuk anak gigit-gigit.
– Kalau malas nak cari, boleh cuba cara orang dulu-dulu dengan masukkan buah dalam kain lepas itu ikat macam sup bunjut.
4. BAU MAKANAN
http://www.parents.com/
– Setiap kali pengenalan makanan baru, beri anak main-main dengan sayur/buah tersebut dahulu sambil kenalkan nama sebelum beri anak rasa.
– Jangan marah atau jerit kalau anak gigit sedikit kerana perbuatan ini akan buat anak takut untuk menyentuh buah dan sayur lagi sebaliknya hanya tolak tangan anak.
5. SUHU MAKANAN
http://www.buonapappa.net/
– Pelbagaikan suhu setiap makanan, contohnya puree epal boleh beri sejuk dan suam tak perlu terikat pada 1 suhu sahaja.
Sebagai mak ayah, kita tak harap pun anak makan semua benda. Apa yang kita harapkan, anak makan makanan yang berkhasiat dan seimbang. Contohnya buah dan sayur, ada bermacam macam jenis buah dah sayur. Kita tak harap pun anak makan semua, kalau dapat makan 1-2 jenis pun dah bersyukur asalkan anak dapat sumber serat. Maka, abaikan sahaja pandangan dan kecaman orang lain bila anak kita memilih makan.
Siapa yang tak sayang anak kan? Siapa yang tak nak anak makan semua makanan? Siapa yang tak nak pastikan anak tidur dengan perut yang kenyang? Maka, kita janganlah terlampau “judgemental” kerana kita tak tahu betapa sedihnya perasaan setiap kali anak menolak makanan yang diberi atau masak. Jadi, mak ayah sekalian boleh cuba tips di atas untuk mengelak anak menjadi “picky eater” seawal lepas lahir. Setiap tindak balas dan cara adalah berbeza setiap orang, kita hanya mencuba dan usaha dari awal. Usaha selepas itu barulah tawakal, jangan mengalah dan putus asa. Ini baru cerita part punca dan cara mengelak anak memilih makan belum lagi tips menangani anak memilih makan sebab dah terlalu panjang.
www.medicalnewstoday.com
Selamat mencuba, semoga bermanfaat. Terima kasih.
Artikel ini adalah hasil perkongsian dari MARYAM JAMADI, Occupational Therapist dan Founder Beyond Home Therapy di laman Facebooknya.
Sumber: Maryam Jamadi


Kecutkan Jerawat Tanpa Tinggalkan Parut Dengan Hanya Guna Timun Dan Serbuk Kunyit Je!

“Alamak! Jerawat naik lagi, nanti bila dah kecut mesti tinggalkan parut jerawat. Macam mana nak buat ni?”
Kesan parut jerawat memang akan buat sesiapa sahaja menjadi kurang yakin dengan diri sendiri. Mana tidaknya, nak berdepan dengan orang, mesti nanti orang tegur kenapa muka berjerawat. Oleh itu, jangan risau lagi kerana anda boleh cuba petua berkesan menggunakan timun dan kunyit ini untuk kecutkan jerawat tanpa meninggalkan parut!

http://www.nurizzat.my/
PETUA BERKESAN KECUTKAN JERAWAT TANPA PARUT
Ni percubaan pertama aku mengunakan kunyit dan timun. Aku share pengalaman aku yea. Tujuan aku pakai mask ni. Sebenarnya nak kecutkan jerawat kat atas kening ni dan aku campur dengan timun untuk haluskan kulit aku dan kecilkan pori pori. Timun tu juga bertindak untuk mengawal minyak yang bertakung kat muka aku ni. Haha

Perbezaan selepas aku pakai mask kunyit timun ni. Muka nampak lebih fresh. Kulit rasa lembut. Jerawat atas kening dah mula tunjuk kesan nak mengecut. Kulit aku jenis berminyak. Aku pakai pagi. Alhamdulillah sampai malam kulit aku mantain ja tak berminyak. Sampai malam kulit mantain lembut dan lembab. Mungkin sebab aku buh timun tu. Pori pun nampak lebih halus.

Kunyit tu hampa buh 1 sudu kecik. Sudu kfc tu. Pakai jangan lama sangat. Nanti muka jadi kuning. Pakai dalam 5 minit dan terus cuci guna air bersih.
1. Parutkan timun
2. Campur bersama kunyit
3. Gaulkan sehingga sebati

4. Inilah hasilnya. Boleh letak di wajah anda.

-Video demonstrasi untuk panduan anda.

Selamat mencuba!
Sumber: Nauf Safuan


Kedah Negeri Paling Ramai Tolak Vaksin – Datuk Dr Norhizan

Kedah merupakan antara negeri tertinggi yang mencatatkan kes penolakan vaksin dengan 139 kes dilaporkan tahun lalu berbanding 133 kes pada tahun sebelumnya, kata Pengarah Kesihatan negeri, Datuk Dr Norhizan Ismail.
Beliau berkata pada 2016 sebanyak 176 kes menolak vaksin dicatatkan.

“Antara alasan penolakan vaksin di Kedah adalah keraguan terhadap status vaksin sama ada halal atau haram dan keraguan terhadap kandungan vaksin tidak selamat.
“Sebab lain adalah pengaruh keluarga, mengamalkan perubatan homeopati dan bimbang dengan kesan sampingan vaksin,” kata beliau menerusi laman sosial pada Khamis lalu.

Infografik oleh Public Health Malaysia

Kes Difteria
Katanya sebanyak 17 kes difteria dicatatkan di Kedah daripada 2015 hingga 2017, dengan empat kematian direkodkan.
Dr Norhizan berkata, satu kematian akibat difteria direkodkan pada 2015, dua kematian (2016) serta satu kematian (2017) dan kesemua kanak-kanak berkenaan tidak mendapat vaksinasi.
Beliau berkata tiada kes difteria dilaporkan setakat tahun ini.

Usaha Tingkatkan Imunisasi
Katanya, pihaknya melaksanakan pelbagai usaha khusus untuk kumpulan sasaran yang dikenal pasti sebagai penolak vaksin, antaranya mengadakan kumpulan sokongan dan merujuk keluarga berkenaan kepada pakar.
“Selain itu kita juga mengadakan pendekatan bersama ulamak dan masuk ke perkampungan antivaksin untuk adakan pendidikan kesihatan dan kaunseling,” katanya.
Selain Kedah, Terengganu dan Perak juga mencatatkan bilangan kes penolakan vaksin yang tinggi berbanding negeri lain di Malaysia.

Petisyen Mewajibkan Vaksinasi
Peningkatan penolakan vaksin perlu di bendung untuk mecegah penularan wabak penyakit berjangkit cegahan vaksin.
Oleh itu, banyak pihak turut menggesa kerajaan agar menjadikan imunisasi ini sebagai satu kewajiban demi mengelakkan wabak yang bahaya seperti apa yang sedang berlaku di Filipina.
Ayuh, tandatangan petisyen untuk mewajibkan vaksinasi kepada semua kanak kanak Malaysia!
https://tinyurl.com/wajibvaksin

*Sumber: Astro Awani, Public Health Malaysia


Kedai Gadget Ini Tawarkan Diskaun 6% Untuk Semua Barang Sempena Raya, Kat Mana Tu?

“Eh abang, kedai tu ada sale, jom singgah!” Pada anda yang sedang shopping di mall, pasti situasi ini tidak asing dengan anda. Nampak kedai buat sale, mesti nak singgah. Lagipun tengah musim perayaan. Banyaklah promosi yang ada. Tak gitu?

Jangan anda tak tahu. Bukan kedai baju dan perabot saja yang buat promosi hebat, kedai gadget pun tak terkecuali. Kalau nak tahu, ada kedai gadget ni buat promosi mengejut sempena raya tau. Tapi kat mana kedai tu agaknya? ?

Thunder Match, kedai gadget paling besar di Malaysia

Thunder Match ni memang terkenal sebagai kedai gadget paling besar di Malaysia. Terdapat lebih daripada 90 outlet Thunder Match di seluruh Malaysia tau. Tak sia-sia kalau anda cari barangan gadget di sini sebab berkualiti. Gempak habis!

Diskaun 6% untuk semua barangan di Thunder Match

Peminat gadget take note! Kalau anda nak cari barangan gadget dengan kualiti terbaik, boleh cari di Thunder Match. Mereka sedang mengadakan jualan hebat dengan promosi diskaun 6% untuk SEMUA barangan. Boleh jimat kalau macam ni!

Promosi ini akan tamat pada 31 Mei 2018. So, anda kena cepat-cepat datang ke outlet Thunder Match yang berdekatan. Kalau lambat, nanti menyesal. Huhu. ? Jangan lupa ajak keluarga dan kawan-kawan yang minat gadget tu sekali ya.
Promosi Ceria Raya oleh Thunder Match, berpeluang menang baucar tunai!

Nak duit raya tak? Haa.. Kalau nak, bolehlah sertai contest Ceria Raya oleh Thunder Match ni. Contest ini bermula dari 21 Mei 2018 hingga 17 Jun 2018. Hanya dengan beberapa langkah mudah, anda berpeluang memenangi baucar tunai berjumlah RM68888. Fuh!

Nak tahu langkah-langkahnya? Mudah saja. Sini admin ajar.
Langkah 1 : Berbelanja sebanyak RM300 dan ke atas dalam satu resit.
Langkah 2 : Scan kod QR atau lawati link URL yang diberi.
Langkah 3 : Main permainan dan menang hadiah menarik.
Langkah 4 : Isi borang penyertaan untuk penebusan hadiah.

Senang saja kan? Cubalah dulu. Manalah tahu anda salah seorang pemenangnya. Hadiah pula berupa baucar tunai. Dapat duit raya sebelum raya tiba lagi. ? Bolehlah beli baju raya untuk sekeluarga kalau menang nanti. Hehe.

Pasti anda tak sabar nak datang beramai-ramai ke outlet Thunder Match yang berdekatan dengan anda kan? Tak tahu kat mana? Jangan risau. Boleh check kat senarai outlet Thunder Match ni okay. Wee..
Jom kita serang outlet Thunder Match. Siapa suruh dia buat promosi hebat kan? Hihi. Kalau nak info lanjut tentang promosi yang ada di Thunder Match, boleh klik link di bawah ini ya. Jumpa kat sana! ?
>> PROMOSI DISKAUN 6% DI THUNDER MATCH <<
>> PROMOSI CERIA RAYA DI THUNDER MATCH <<


Jangan Main-Main, Ini Sebab Teknik Urutan Leher Tukang Gunting Rambut Undang Bahaya

Seringkali kita melihat golongan lelaki gemar berkunjung untuk mendapatkan potongan rambu di kedai barber. Bukan sahaja mudah mendapatkan potongan rambut idaman dengan harga yang berpatutan, servis urutan leher dari tukang gunting juga memainkan peranan yang penting untuk ‘me-lakukan’ bisnes.
Namun, ramai yang masih tidak peka dengan teknik urutan leher yang diberikan saman ada ia selamat atau tidak. Memang selepas sesi urutan tersebut anda akan merasa ringan kepala tetapi ada kesan sampingan yang anda mungkin tidak tahu. Ada juga kes yang berlaku apabila seorang lelaki mengadu sesak nafas dan perlu dikejarkan ke hospital selepas menerima servis urut leher dari tukang gunting. Bahaya!

SESAK NAFAS SELEPAS DAPAT URUTAN ‘CRAKKK’

Seorang lelaki india berusia 54 tahun mendapatkan perkhidmatan gunting rambut di sebuah kedai gunting rambut kegemarannya. Seperti mana rutin kebiasaan, selepas selesai menggunting rambut, tukang gunting akan memberi servis tambahan urutan kepala dan tengkuk.

Kebiasaanya, kepala pelanggan akan dimanipulasikan ke kiri dan ke kanan sehingga ada bunyi “ meletup” atau “crakk” . Malang buat lelaki ini, selepas urutan itu, beliau mengadu sukar untuk bernafas. Mangsa di kejarkan ke hospital dengan ambulan.

Pemeriksaan MRI mendapati, terdapat kecederaan serius di tulang tengkuk mangsa . Kecederaan ini menyebabkan saraf phrenic tercedera, iaitu saraf yang berfungsi untuk mengawal diagrama iaitu sejenis otot yang membantu pernafasan. Lelaki malang tersebut terlantar di hospital untuk tempoh masa yang lama dan perlu menggunakan alat bantuan pernafasan sepanjang hayat.
BUKAN PERKARA MAIN-MAIN, BOLEH SEBABKAN KECEDERAAN LAIN

Perkara ini bukan main main, urutan tengkuk yang dilakukan di kedai gunting ini boleh menyebabkan pelbagai kecederaan lain. Tulang tulang, sendi, otot dan saraf di tengkuk boleh mengalami kecederaan kekal yang mengakibatkan kecacatan untuk jangka masa panjang.
Selain itu, urutan tengkuk juga boleh menyebabkan saluran darah di tengkuk tercedera. Dalam kecederaan yang lebih serius, ia boleh mengakibatkan pendarahan dam strok. Sekiranya terlalu kerap melakukan urutan manipulasi tengkuk, untuk jangka masa panjang ia akan mengakibatkan osteoarthritis pada sendi tengkuk.

Walaupun urutan tengkuk seperti ini mungkin mendatangkan kelegaan untuk sesetengah individu, untuk kebaikan dan keselamatan jangka masa panjang, ianya adalah amat TIDAK DIGALAKKAN. Tengkuk adalah satu struktur yang stabil, tetapi sebarang manipulasi keterlaluan dan pergerakan yang terlalu kasar boleh mendatangkan kecederaan kekal.
Sumber : Public Health


Po*k Free Bukan Bermakna Kedai Makan Itu Halal, Ada Bezanya Dan Jangan Main Singgah Je!

Umum mengetahui, sebagai seorang Muslim, mengambil makanan yang halal merupakan kriteria utama. Walau bagaimanapun, perkara ini sering diambil ringin oleh segelintir umat Islam apabila tidak membezakan kedai halal, pork free dan muslim friendly.
Menurut perkongsian Farizal di laman Facebooknya, ada beza antara halal, pork free, alkohol free dan muslim friendly. Sebaiknya makanlah di kedai yang ada sijil halal.

Baca juga: Hukum Mencuri Dengar Perbualan Orang Lain Tanpa Izin, Jangan Ambil Ringan!
BEZA KEDAI HALAL, PORK FREE & ALKOHOL FREE

Dulu kawan cina saya ajak saya makan dekat 1 kedai western, betul-betul depan pejabat saya. Saya tanya dia halal ke? Sebab saya tak nampak staff muslim di sana. Katanya ramai melayu makan dekat sana. Maka, saya pun akur.

Di pintu masuk tertulis besar, “Pork Free, Alcohol Free“. Sebaik melangkah masuk ke dalam kedai itu, perkara pertama saya nampak adalah hiasan di dindingnya. Banyak botol arak pelbagai bentuk, didekorasikan di sana. Cantik memang cantik tapi hati saya dah tak best.
Saya pandang beberapa meja, betul ada pelanggan melayu sedang makan. Kawan saya ajak duduk di satu meja. Saya pula terus ke kaunter. Ada seorang staf cina lalu, dia tanya saya kalau saya perlukan apa-apa bantuan.
Saya tanya dia, berapa staf melayu dekat sini? Dia jawab tak ada. Lepas tu saya tanya, ada sijil halal ke? Masa tu dia panggil orang lain untuk jawab soalan saya. Datang seorang lain yang agak berusia. Katanya mereka dah mohon sijil halal tapi belum dapat.
Masa ni saya dah rasa lain macam. Setahu saya, syarat permohonan sijil halal adalah mesti ada staf muslim sekurang-kurangnya seorang.
Kawan saya datang dekat saya. Dia tanya kenapa. Saya bagitahu dia bahawa mereka tiada sijil halal. Kawan saya cakap dalam bahasa cina dengan mereka.
Saya tunjuk dia botol arak yang jadi hiasan dinding. Katanya itu hanya dekorasi sebab botol cantik. Saya katakan padanya bahawa botol perfume pun banyak yang cantik, kenapa pilih botol arak? Dia diam. Mungkin tak sangka saya bertanya tentang hal remeh mcm tu.

Saya cakap dekat kawan saya, saya was was. Saya taknak makan dekat situ dan kawan saya akur. Lalu kami keluar. Itu cerita puluhan tahun lepas, dan sehingga kini kedai itu masih belum dapat sijil halal yang katanya dulu dah mohon tapi belum lulus.
1 hari tu, bos nak belanja makan dekat 1 kedai india yang agak terkenal. Saya tahu ada ramai pegawai kerajaan Muslim makan dekat situ sebab kedai tu terkenal.
Katanya tiada sijil halal dan memang tak mohon sebab proses mohon susah. Lalu saya tolak ajakan bos saya. Dan sejak itu juga bos saya peka dengan bab halal walaupun dia bukan Muslim.
Selain itu, saya juga kecewa dengan tindakan sebuah hotel terkemuka yang menulis di banner ‘Muslim friendly‘ untuk buffet Ramadan tetapi tiada sebarang halal.
Rupanya hotel tersebut meletakkan banner Muslim friendly kerana tiada alkohol dan tiada pork. Kita sebagai Muslim yang sepatutnya lebih peka tentang apa yang boleh dan tak boleh. Bukan terus yakin dengan apa yang tuan kedai cakap dan tulis.
Semoga bermanfaat!
Baca juga: Eee..Gelinya! Termakan Buah Ada Ulat, Apa Hukumnya? Ini Jawapan Anda Perlu Tahu!
Sumber: Facebook Farizal Radzali


Kedai Hardware Dibenar Buka Setiap Isnin & Khamis Sepanjang PKP Fasa 2

Selaras dengan arahan semasa Majlis Keselamatan Negara (MKN), beberapa perkhidmatan dan perniagaan dibenarkan beroperasi dua kali seminggu sepanjang tempoh penguatkuasaan Perintah Kawalan Pergerakan (PKP).
Menurut sebuah kenyataan oleh Berita Harian, Majlis Keselamatan Negara telah memberi kebenaran kepada beberapa jenis premis perniagaan seperti kedai perkakasan yang menjual baja dan alat pertukangan dua hari seminggu akan membolehkan masyarakat memanfaatkan aktiviti produktif bersama keluarga di rumah.

Bagi Yang Dipertua Majlis Perbandaran Kuala Langat (MPKL), Mohamad Zain A Hamid, kebenaran sedemikian akan menggalakkan orang awam di daerah itu mematuhi arahan dengan berada di rumah sambil melakukan pelbagai aktiviti bersama keluarga.

“Ini adalah kelonggaran bagi orang awam mendapatkan apa juga keperluan di kedai berkenaan supaya dapat menjalankan aktiviti di rumah.
Perkhidmatan atau perniagaan yang dibenarkan ialah

Kedai Baja / Racun
Kedai Perkakasan (hardware)
Kedai Menjual Makanan Haiwan
Kedai Menjual Alat Ganti Kenderaan

Mohamad Zain A Hamid berkata, semua perkhidmatan dan perniagaan yang dibenarkan beroperasi itu akan bermula hari ini (6 April 2020).
“Hari yang dibenarkan operasi ialah pada hari Isnin dan Khamis iaitu 8.00 pagi hingga 4.00 petang.
“Orang awam diingatkan supaya sentiasa mematuhi arahan semasa dan mengambil langkah-langkah keselamatan dan kesihatan semasa pengoperasian seperti memakai penutup mulut dan hidung, menyediakan pencuci tangan dan langkah penjarakan sosial,” katanya.

*Sumber : Berita Harian, Majlis Bandaraya Shah Alam


5 Senarai Kedai Nasi Arab Di KL & Selangor. Ranking Terbaik Foursquare!

Kedai Nasi Arab
Bagi yang pernah menjejakkan kaki ke Mekah dan Madinah untuk mengerjakan Umrah atau Haji, pasti pernah merasai keenakan nasi Arab di sana. Rasa kambing dan daging di sana sangat berlainan dengan di Malaysia. Apabila terimbau kenangan di Makkah & Madinah, pasti rindu untuk makan nasi Arab yang sunguh lazat.
Bagi yang tidak pernah mengerjakan Umrah atau Haji, cubalah sekali. Pasti mahu lagi!

Di sini, kami senaraikan kedai nasi Arab di sekitar Kuala Lumpur dan Selangor (‘Area’ Shah Alam, Bangi/Kajang, Cyberjaya).
Apa Kriteria Yang Kami Gunakan?
Kami gunakan maklumat sedia ada dari Foursquare. Restoran yang kami senaraikan mempunyai ‘ranking’ yang tinggi hasil undian pengguna-pengguna Foursquare.

Kami tahu, sedap itu sungguh subjektif. Maka senarai ini bukan mengikut ‘ranking’ sedap atau tidak. Cuma ‘ranking’ dari 4Square sahaja. Ia hanya senarai yang bakal membantu anda menikmati rasa nasi Arab yang sungguh enak!

Foto Kredit: Facebook Aroma Hijrah
1. Restoran Aroma Hijrah (TTDI Jaya, Shah Alam)
Bermula dengan kedai 2 pintu, kini Restoran Aroma Hijrah kini sudah ada 4 pintu. Tentu sekali mempunyai pelanggan tetap yang datang semula setelah menikmati hidangan yang enak. MySelera.com ada ‘review’ untuk sesiapa yang mahu tahu bagaimana keadaan Restoran Aroma Hijrah ini. Ternyata, ini restoran nasi Arab paling popular di Shah Alam.

Lokasi:
NO 6 & 8, Jalan Opera H, TTDI Jaya, Shah Alam
Tempahan (Booking):
03-7832-1524 (Restoran)
012-6544838 (Hj Amin)
012-6644639 (Hjh Rohani)
Landmark:
Lebih kurang 3km dari Stadium Shah Alam, melepasi Politeknik Shah Alam
Atau 2km dari Space U8 Shopping Mall, Bukit Jelutong
100 meter dari Masjid Al-Itisam, TTDI Jaya
Makanan Popular:
Mandy rice, Kabsah rice or Maqlubah rice
Roasted lamb, Kabsah lamb, Mandy Lamb, Roasted Mandy & Masywi Chicken
Roasted Quail (burung puyuh)
Special Spicy Lamb soup!!
Waktu Operasi:
Dibuka setiap hari dari 11am – 10.30pm
Jumaat-Ahad, 11am – 11pm
Kapasiti:
450 tempat duduk, termasuk 40 tempat duduk bersila
Kemudahan:
Surau
Maksimum 30 jemaah Muslim dan 10 jemaah Muslimah
Bayaran:
Tunai
Kad Kredit (MasterCard & Visa untuk RM50 ke atas)
Facebook: https://www.facebook.com/aroma.hijrah
Foursquare: https://foursquare.com/v/restoran-aroma-hijrah/4fe48b33e4b0b1bb7ed3a23d

Foto Kredit: Foursquare
2. Restoran Saba’ (Setiawangsa dan Cyberjaya)
Menduduki tangga pertama untuk juadah nasi Arab di kawasan Kuala Lumpur. Selalunya, kedai ini yang terletak di Setiawangsa penuh dengan pelanggan pada hujung minggu. Selepas ‘order’ kena tunggu agak lama tapi berbaloi! Kalau mahu tahu lebih lanjut, sila baca ‘review’ Restoran Saba’ ini.

Lokasi Cawangan:
Cyberjaya
4800 Suite 0-2, Ground Floor, Block A1, Jalan Perdana,
CBD Perdana, Cyberjaya, 63000, Selangor
Tempahan (Booking): 03-83202544
Kuala Lumpur
1-01 Dataran, Setiawangsa, Jalan Jelatek,
Setiawangsa, 54200 Kuala Lumpur
Tempahan (Booking): 03-42512592
 Web: http://www.sabaholdings.com.my
Foto Kredit: Foursquare

3. Restoran Al-Rawsha

Menduduki tangga kedua selepas Restoran Saba’ di Foursquare bagi kawasan sekitar Kuala Lumpur. Restoran ini sungguh unik kerana berbentuk seperti ‘castle’. Adakah sajiannya juga seperti hidangan istana? Sila baca ulasan Restoran Al-Rawsha ini.
Lokasi:
8, Jalan Kampung Pandan, 55100 Kuala Lumpur, Kuala Lumpur, Malaysia
Tempahan (Booking):
03-9200 6600

Web: http://alrawshakl.com
Facebook: https://www.facebook.com/pages/Al-Rawsha-Restaurant/142261482522600
Foursquare: https://foursquare.com/v/al-rawsha-restaurant/4c405719cc410f47866ca961

Foto Kredit: Foursquare
4. Restoran Tareem Hadramawt (Kajang)
Walaupun di kawasan Kajang, masih lagi dekat dengan orang Bangi.

Lokasi:
Jalan Kajang Mewah 2, Taman Kajang Mewah (Jalan Sepakat Indah 2/1, Taman Sepakat Indah), Kajang
Foursquare: https://foursquare.com/v/restoran-tareem-hadramawt/4cc13b5821a4f04da8e06255

[button icon=’entypo-light-up’][/button] BONUS:
Foto Kredit: Foursquare
5. Restoran Nasi Arab Damsyik

Restoran ini bukan terletak di kawasan Lembah Kelang, namun lokasinya berdekatan. Terletak di Senawang, Negeri Sembilan, harga makanannya juga dikatakan lebih murah daripada di Kuala Lumpur.
Lokasi:
No. 1, Jalan Bourgainvilla 1 (Taman Bourgainvilla, Senawang), 70450 Seremban, Negeri Sembilan, Malaysia
Tempahan (Booking):
0 14-265 7313
Foursquare: https://foursquare.com/v/nasi-arab-damsyik/4c3dbe08b169c9b606684768
Kini, jika ada majlis sambutan hari lahir, majlis ‘farewell’ untuk rakan sekerja yang ‘resign’, majlis sambutan kenaikan pangkat dan macam-macam lagi, tidak perlu ke Nandos, Kenny Rogers, TGI Friday’s atau Chilis lagi. Boleh terus ke kedai nasi Arab untuk menjamu selera!
Untuk maklumat lanjut dan ‘review’ tentang senarai restoran-restoran di atas, tunggu ‘crew’ MySelera.com turun padang. Jika ada tuan punya kedai atau pekerja restoran yang sedang baca artikel ini, boleh hubungi ‘crew’ MySelera.com di [email protected] untuk berbincang denga mereka. Semoga lebih ramai dapat rasa keenakan nasi Arab!
Selamat menjamu selera!


5 Kedai Nasi Lemak Sedap Di KL & PJ. Sambal Sedap!

Nasi Lemak Sedap di KL & PJ
Pelik sungguh bila kita lihat gaya hidup rakyat Malaysia. Sarapan pagi, nasi lemak. Tengahari makan nasi lemak. Makan malam juga menjamah nasi lemak.
Tidak dapat disangkal lagi, nasi lemak ialah salah satu makanan kegemaran rakyat Malaysia.Nasi lemak boleh dikatakan makanan ‘all time favourite’ bagi rakyat Malaysia tak kira bangsa. Berbeza di Pantai Timur, nasi lemak menjadi makanan pilihan untuk sarapan sahaja. Sebaliknya, di Kuala Lumpur, nasi lemak menjadi makanan untuk dinner ataupun supper. Adakah anda salah seorang penggemar nasi lemak atau nasi lemak lover?

Kali ini kami ingin berkongsi dengan peminat nasi lemak iaitu 5 kedai nasi lemak popular di Kuala Lumpur (KL) dan Petaling Jaya (PJ).
Seperti senarai kedai nasi Arab yang kami kongsikan sebelum ini, senarai nasi lemak sedap ini kami buat mengikut ranking di Foursquare. Ia berdasarkan review dari penggemar nasi lemak merangkumi kesedapan sambal dan lauk tambahan seperti ayam goreng.

1. Restoran Village Park (Damansara Utama)
Restoran Village Park atau lebih dikenali sebagai Uptown Village Park sering kali sesak dengan pelanggan sehingga perlu menunggu lama untuk mendapat tempat duduk walaupun pihak restoran telah membuka meja dibahagian parking. Menurut review yang kami baca, rata-rata menyatakan kesedapan nasi lemak disini adalah kerana ayam gorengnya.

Lokasi:
5, Jln SS 21/37 (Damansara Utama), 47400 Petaling Jaya, Selangor
Waktu Operasi:
Dibuka setiap hari dari  7am – 8pm
Ahad 7am – 6pm
Foursquare: https://foursquare.com/v/village-park-restaurant/4b224fc6f964a5206a4524e3
Foto kredit : Foursquare
2. Nasi Lemak Bumbung (Seapark Petaling Jaya)
Nasi lemak bumbung adalah sebuah restoran India yang sering menjadi tumpuan dikala malam bagi mereka yang tinggal di kawasan Petaling Jaya. Walaupun meja hanya dibuka di lorong jalan, dan agak sukar untuk mendapat tempat  ia tetap menjadi tumpuan. Saya sendiri pernah beberapa kali makan di Nasi Lemak Bumbung. Pada saya, sambal dia sangat sedap! Lebih-lebih lagi bila ditambah dengan telur goyang (telur mata).

Lokasi:
Jalan 21/11B, Seapark, 46300 Petaling Jaya, Selangor
Waktu Operasi:
Isnin – Jumaat dibuka dari 5pm – 4am
Foursquare: https://foursquare.com/v/nasi-lemak-bumbung/4b5adfc4f964a52048d828e3
Foto kredit : Foursquare
3. Nasi Lemak Mak Wanjor (Kampung Baru)
Gerai Nasi Lemak Mak Wanjor sudah 42 tahun dibuka di Kampung Baru dengan menjual nasi kukus pada permulaannya sehingga menjadi trademark Mak Wanjor sehingga kini. Yang menjadi tarikan disini adalah sambal yang ‘hot’ yang menjadi perbualan ramai walaupun ia sebaris dengan Nasi Lemak Antarabangsa. Ramai yang memberi maklum balas, Nasi Lemak Mak Wanjor lebih sedap berbanding Nasi Lemak Antarabangsa. Disini mereka mengamalkan konsep bayar dahulu sebelum makan.

Lokasi:
8, Jalan Raja Muda Musa (Kampung Baru), 50100 Kuala Lumpur
Waktu Operasi:
Dibuka setiap hari bermula 6.30am – 12pm, dan 4pm – 1am
Foursquare: https://foursquare.com/v/nasi-lemak-mak-wanjor/4b77549bf964a52097922ee3

Foto kredit : Foursquare

 4. Nasi Lemak Selera Jaya 223 (Petaling Jaya)
Nasi Lemak Medan Selera Jaya 223 atau lebih dikenali sebagai ‘mapley’ bagi pelajar Universiti Malaya memang menjadi tempat lepak terbaik sambil makan nasi lemak dan juga otak-otak kempas. Di Selera Jaya 223, terdapat 2 kedai nasi lemak iaitu nasi lemak yang ber’cop’ biru dari gerai Suri dan merah dari gerai Yatie.
Bagi saya yang seringkali makan nasi lemak di sini, saya lebih suka nasi lemak cop merah atau lebih dikenali sebagai Nasi Lemak Panas Gerai Yatie Pak Cu. Ini kerana sambalnya yang pedas dan manis berbanding Suri yang lebih kepada pedas semata-mata. Lagi sedap dapat nikmati nasi lemak dengan otak-otak bakul kuning!. Nasi lemak di sini antara yang termurah dengan harga RM1.20 sebungkus dan RM2.50 sepinggan.

Lokasi:
Jalan 51A/223, 46100 Petaling Jaya, Selangor
Waktu Operasi:
Dibuka setiap hari seperti masa berikut
Isnin – Khamis : 1pm – 2pm dan 8pm – 2am
Jumaat – Sabtu : 8pm – 4am
Ahad : 8pm – 1am
Foursquare: https://foursquare.com/v/selera-jaya-223-petaling-jaya-selangor/4b531a90f964a520098f27e3
Foto kredit : Foursquare
5. Nasi Lemak Mali’s Corner (Danau Kota)
Bagi mereka yang tinggal berdekatan Danau Kota, Nasi Lemak Mali’s Corner pasti menjadi bualan selain dari Char Kuey Teow. Konsep di Mali’s Corner adalah layan diri. Tetapi agak pelik kerana perlu membuat ‘que‘ ditempat berbeza untuk Nasi Lemak dan Char Kuey Teow.
Walaubagaimanapun, disebabkan sambutan yang menggalakkan, Mali’s Corner telah membesarkan perniaggan daripada 1 lot kepada 3 lot kedai. Myselera.com ada membuat review di Mali’s Corner untuk tatapan dan panduan pembaca.

Lokasi:
Platinum Walk, Danau Kota (Jalan Taman Ibu Kota), 53300 Kuala Lumpur, Kuala Lumpur
Waktu Operasi:
Dibuka setiap hari 8am – 5am
Foursquare: https://foursquare.com/v/malis-corner/4bcd3bd6937ca5930894ac92
Foto kredit : Foursquare
Pasti ada yang perasan dan tertanya-tanya, bagaimana dengan kedudukan ranking untuk nasi lemak paling popular iaitu Nasi Lemak Antarabangsa, Nasi Lemak Tangling dan Nasi Lemak Famous Bangsar. Untuk makluman, berdasarkan kajian saya, kedudukan adalah seperti berikut:

Nasi Lemak Antarabangsa – Ranking 13
Nasi Lemak Tanglin – Ranking 14
Nasi Lemak Famous Bangsar – Ranking 29  (Baca review dari Myselera.com)

Pernah dengar Nasi Lemak Wak Kentut yang popular di Kulaijaya, Johor? Tunggu review di MySelera.com pada masa akan datang.
Anda pula bagaimana? Dimana tempat nasi lemak paling sedap bagi anda? Kalau anda jenis yang tidak suka makan luar, boleh buat nasi lemak sedap sendiri dengan merujuk pada laman web MyResipi.com
Selamat mencuba!


“Bayi Melintang Tidak Sama Dengan Bayi Songsang”- Pakar O&G Jelas Apa Itu ‘Transverse Lie’

Bersalin secara normal adalah pengalaman yang diinginkan oleh semua wanita. Bukan itu sahaja, keadaan bayi ketika bersalin berada dalam posisi yang normal juga adalah penting untuk memastikan proses bersalin berjalan dengan lancar tanpa sebarang komplikasi. Namun, ada juga dalam kalangan ibu yang bakal menhadapi situasi kandungan berada dalam keadaan melintang yang dipanggil ‘transverse lie’. Apa yang akan berlaku jika anda menghadapi situasi sebegini? Ini adalan perkongsian pengalaman dari doktor pakar mengenai ‘transverse lie’.
KEDUDUKAN BAYI DALAM KEADAAN MELINTANG!

Seorang wanita hamil 38 minggu pergi ke hospital swasta. Dia telah dimaklumkan oleh hospital kerajaan bahawa dia perlu melalui kelahiran secara pembedahan, kerana bayi dalam kandungannya berkedudukan melintang. Wanita tersebut tidak bersetuju, dan `lari’ ke hospital swasta dengan harapan doktor swasta akan membenarkan dia bersalin secara normal. Malangnya untuk wanita tersebut, doktor di hospital swasta juga menyarankan bersalin secara pembedahan. Hanya itu cara untuk mempastikan keselamatan ibu dan bayi, ujar doktor tersebut.
Wanita itu masih enggan menerima hakikat pembedahan. Dia pulang ke rumah. Dua minggu kemudian, dia muncul di labour room hospital swasta, mengadu mengalami kontraksi dan air ketubannya telah pecah. Doktor memeriksa dirinya dan mendapati kedudukan bayi masih melintang, pintu rahimnya telah buka sebesar 6cm, dan tangan bayi telah terjulur keluar menerusi pintu rahim. Emergency!!!! Hand prolapse!!!!! Nasib baik tali pusat tidak terjulur keluar!

Hand prolapse.

Wanita itu dibawa segera ke dewan bedah untuk pembedahan caesarean. Doktor bius memberi suntikan bius `spinal’ dan pembedahan dimulakan. Potongan dikulit dilakukan di bahagian bawah abdomen. Potongan di rahim juga dibuat di bahagian bawah rahim (low transverse incision). Potongan-potongan begini adalah kebiasaan untuk pembedahan caesarean.
ALAMI TRANSVERSE LIE, DOKTOR SUKAR KELUARKAN BAYI

Akan tetapi, disebabkan wanita itu sudah mengalami kontraksi kuat (yang menghimpit dan `mencengkam’ bayi), air ketuban sudah pun pecah, dan kedudukan bayi yang melintang, doktor mengalami kesukaran untuk mengeluarkan bayi daripada potongan transverse di rahim. Kaki bayi sudah ada dalam genggaman doktor. Tetapi walaupun di tarik, kaki sebelah lagi dan badan bayi tidak turun dek cengkaman kontraksi rahim. Kalau ditarik lebih kuat, nanti kaki patah pula. Doktor O&G meminta bantuan daripada doktor bius, `Boleh tak awak beri patient ubat untuk kurangkan kontraksi, supaya lebih mudah untuk saya keluarkan bayi?’ Doktor bius menjawab, `Tak boleh doktor. Kalau nak, saya terpaksa bagi patient bius penuh terdahulu. Tetapi patient ni baru sahaja makan 2 keping roti canai  sebelum datang hospital. Nanti dia mati tersedak kalau saya bagi dia bius penuh.’
Doktor O&G tiada pilihan lain. Dia melakukan potongan tambahan pada rahim wanita itu, untuk membesarkan ruang supaya bayi boleh ditarik keluar. Potongan tambahan ini diistilahkan `T-incision’ kerana rupanya seakan huruf T. Alhamdulillah bayi berjaya ditarik keluar, tanpa patah tulang kaki mahupun tangan. Potongan `T’ itu dijahit sebaik mungkin, dan alhamdulillah sekali lagi, tiada pertumpahan darah berlaku.
APA ITU TRANSVERSE LIE?

`Transverse lie’ atau `bayi melintang’ kerap berlaku sebelum usia kandungan 37 minggu. Selepas 37 minggu kehamilan, kebanyakkan bayi melintang telah pun berpusing dan kepalanya menghala ke bawah. Hanya 0.3% daripada kehamilan akan terus melintang selepas 37 minggu. Bayi melintang mesti dilahirkan melalui pembedahan kerana secara fizikalnya, badan berukuran 30cm tidak akan dapat melalui pembukaan pintu rahim sebesar 10cm. Bayi melintang tidak sama dengan bayi songsang. Bayi songsang masih boleh bersalin secara normal kerana diameter punggung kurang daripada 10cm.
Selain dari itu, jika air ketuban pecah, risiko untuk `cord prolapse’ atau tali pusat terjulur keluar adalah sangat tinggi. Cord prolapse boleh menyebabkan kematian bayi dalam sekelip mata.
Wanita tersebut sangat bernasib baik kerana tidak mengalami komplikasi berikut:

1. Cord prolapse.
2. Bayi patah tangan atau kaki.
3. Bayi lemas atau mati.
4. Tumpah darah.
5. Pembedahan buang Rahim (Post partum hysterectomy)
6. Koyak pada pundi kencing (Bladder injury)
7. Aspiration pneumonia
Komplikasi yang beliau alami ialah `T-incision’ di mana beliau harus melalui kelahiran pembedahan untuk setiap kandungan yang akan datang. Jika beliau cuba bersalin biasa, risiko rahim pecah melebihi 5%. Janganlah kerana anda takut atau tidak suka melalui pembedahan, anda sanggup menjejaskan nyawa anda sendiri dan nyawa bayi. Dengarlah nasihat doktor pakar.
PS. Sesedap mana roti canai, janganlah makan berat-berat sewaktu hendak bersalin.
Sumber : Dr Anna Liza Roslani, Pakar O&G


Kedudukan Rahim Tinggi Punca Orang Perempuan Sukar Hamil? Ini Mitos Atau Fakta?

“Susah betul nak lekat hamil ni. Adakah aku ada masalah kedudukan rahim wanita?”
Kalau sebelum ini, ramai dalam kalangan kita yang didedahkan mengenai rahim jatuh sahaja. Namun, ramai yang kurang arif mengenai situasi rahim tinggi yang dikatakan menjadi punca kepada kesukaran untuk hamil. Fakta atau mitos?

Sudah pasti ramai dalam kalangan wanita yang sudah beberapa kali cuba untuk hamil risau akan perkara ini bukan? Kalau betul wanita yang ada rahim tinggi susah untuk hamil, apa yang perlu dilakukan? Adakah ada cara untuk kita kenal pasti? Jom baca penerangan di bawah.
Baca juga: UPT Dua Garis, Tapi Langsung TIADA Tanda Macam Hamil, Normal Ke?

KEDUDUKAN RAHIM WANITA TINGGI PUNCA SUSAH HAMIL? FAKTA ATAU MITOS?

Serviks atau rahim yang tinggi bermakna rahim anda diletakkan “tinggi” dalam rongga perut/pelvik dan biasanya ia tergantung tepat di atas saluran faraj. Namun, menurut pakar, hal ini sepatutnya tidak menjejaskan keupayaan anda untuk hamil. Fuh! Lega…
Sesetengah wanita mempunyai rahim yang condong sedikit ke arah belakang pelvis, yang meletakkan serviks dalam kedudukan yang lebih ke hadapan. Sebelum ini, pakar berpendapat bahawa sperma akan mempunyai masa yang lebih sukar untuk mencapai lendir serviks, menjadikannya lebih sukar untuk hamil. Tetapi hakikatnya sperma boleh berenang ke lendir dalam beberapa sudut atau kedudukan yang berbeza.
Jika anda bimbang tentang bagaimana serviks anda akan menjejaskan keupayaan anda untuk menghasilkan bayi, cuba berbaring diam selama 10 minit selepas anda melakukan hubungan seks. Pakar kesuburan berkata ini boleh membantu lebih banyak sperma berkumpul dan dibawa ke dalam lendir serviks.
Anda boleh menyemak kedudukan serviks anda di rumah:
1.Basuh tangan anda dengan bersih. Ini sangat penting, kerana anda tidak mahu ‘menjemput’ sebarang bakteria jahat. Jika anda mempunyai jangkitan yis atau UTI, anda perlu menunggu sehingga ia hilang sebelum memeriksa serviks.
2.Cari kedudukan yang selesa. Bagi kebanyakan orang, guna kedudukan yang serupa dengan cara anda memasukkan tampon, seperti duduk di atas tandas, mencangkung atau berdiri dengan sebelah kaki di tepi tandas atau tab mandi.
3.Masukkan secara perlahan jari telunjuk atau jari tengah anda ke dalam faraj anda, sejauh yang anda boleh capai dalam gerakan ke atas. Arahkan ke atas dan belakang, ke arah yang sama seperti anda meletakkan tampon.
4.Cari serviks anda! Faraj anda sepatutnya berasa lembut seperti span, tetapi serviks anda lebih pejal. Ia sepatutnya agak mudah untuk mencari serviks jika anda tidak mengalami ovulasi.
Adakah ia berasa lembut atau tegas? Apabila anda berada pada tahap paling subur, ia sepatutnya berasa lebih lembut. Sesetengah orang membandingkan tekstur serviks yang lembut dan subur dengan bibir, manakala jika anda tidak mengalami ovulasi, ia mungkin berasa lebih seperti hujung hidung anda yang keras. Peringatan penting untuk anda elak daripada memeriksa serviks selepas melakukan hubungan seks ya!

*Kalau takut untuk membuat pemeriksaan serviks dengan sendiri di rumah, eloklah berjumpa sahaja dengan pakar. Risau kalau tersalah cara, ngilu dibuatnya…
Sumber: The Bump, Natural Cycles


Adik Ni Tulis Surat Sebab Kecewa ‘Dihalau’ Ke Saf Belakang. Ini Respon Padu Mufti Wilayah

Tindakan seorang budak lelaki yang menulis surat kepada Tok Imam kerana mahu meluahkan rasa kecewa apabila disuruh ke saf belakang menjadi viral di media sosial.
Dalam surat tersebut, dia menyatakan rasa sedih dan kecewa kerana dihalau dari saf pertama walaupun tidak bermain-main dan bersolat dengan khusyuk.

Surat tersebut menjadi tular dan ramai netizen memuji tindakan adik ini kerana isu ini sering berlaku di banyak lagi surau serta masjid di Malaysia.
Ia juga mendapat perhatian daripada Mufti Wilayah Persekutuan dan beliau memberi respon yang cukup jelas serta terperinci terhadap isu ini.

Malah, dalam masa 1 jam saja post beliau ini mendapat lebih 5ribu perkongsian di Facebook!

Berikut adalah respon Mufti Wilayah yang dituliskan beliau di akaun Facebook.
Respon Mufti Wilayah Persekutuan Kedudukan Saf Kanak-kanak Dalam Masjid / Surau
Assalamualaikum wbt.
Ke hadapan anakanda Nadzrul Zarfan bin Sharul Azry bin Kasim bin Mat
Pakcik ada membaca surat anakanda yang ditularkan di media sosial. Ada yang tag pakcik di Twitter dan tanya berhubung kedudukan saf kanak-kanak dalam masjid/surau. Sebenarnya selaku Mufti Wilayah Persekutuan, pakcik dah ulas isu ini lama dahulu, tahun 2016 dalam Bayan Linnas bertajuk Masjid dan Kanak-Kanak. Anakanda boleh klik di sini http://muftiwp.gov.my/en/artikel/bayan-linnas/1154-bayan-linnas-siri-63-masjid-kanak-kanak untuk membaca.
Ringkasnya, di dalam Sahih al-Bukhari, no. 380 terdapat sebuah hadith yang menceritakan tentang bagaimana Rasulullah SAW menyusun saf kanak-kanak dengan mengarahkan Anas bin Malik RA berada bersama-sama kanak-kanak kecil dan kemudian Rasulullah SAW solat bersama mereka.
Al-Imam al-Mawardi rahimahullah di dalam kitabnya al-Hawi al-Kabir: “dan telah berkata sebahagian ashab kami, yang lebih utama itu adalah dengan meletakkan kanak-kanak (di dalam saf) di antara dua lelaki kerana lebih membawa kanak-kanak tersebut kepada mempelajari pergerakan-pergerakan solat.” (Lihat al-Hawi al-Kabir, 2/340).
Begitu juga kata al-Khatib al-Syarbini: “Kedudukan sebagaimana yang disebutkan (kanak-kanak di belakang) ialah apabila mereka semua datang pada waktu yang sama. Sekiranya kanak-kanak hadir terlebih dahulu, tidak boleh ditarik mereka bagi memberi laluan kepada lelaki dewasa. Ini sebagaimana jika mereka terlebih dahulu masuk ke saf pertama, maka sesungguhnya mereka lebih berhak, pada pendapat yang sahih. Ia sepertimana dinukilkan dalam Al-Kifayah daripada Al-Qadhi Husain dan selainnya. Beliau memperakukan hal tersebut. Ini kerana mereka (kanak-kanak) merupakan daripada jenis mereka (lelaki dewasa), tidak seperti khunsa dan wanita. Sesungguhnya kanak-kanak hanya diletakkan di belakang daripada lelaki dewasa sebagaimana kata Al-Azraie apabila saf lelaki tidak muat untuk mereka. Jika tidak, hendaklah disempurnakan. (Lihat Mughni al-Muhtaj, 1/492)
Maknanya anakanda, tak salah apa yang anakanda buat tu. Bagus duduk dengan orang-orang dewasa. Belajar cara solat dengan lebih sempurna. Tahniah pakcik ucapkan. Kalau ada orang kata nanti terputus saf bila ada budak-budak antara orang dewasa, cakap pada dia, Mufti Wilayah Persekutuan belum jumpa lagi mana-mana ulama’ yang kata begitu.
Secara umumnya, di bawah ini adalah keadaan saf mengikut bilangan makmum dan jantinanya.
1. Jika seorang imam bersama dengan dua orang ataupun lebih dari makmum lelaki, ataupun di belakang imam tersebut terdapat seorang lelaki dewasa dan seorang kanak-kanak maka keduanya berada di dalam satu saf di belakang imam.
2. Sekiranya seorang imam diikuti oleh dua orang makmum lelaki dan seorang perempuan, maka kedua orang lelaki tersebut berada dalam satu saf di belakang imam manakala perempuan tersebut berada di belakang keduanya.
3. Dalam keadaan ramainya makmum lelaki berserta perempuan dan juga kanak-kanak bersama imam maka kedudukan para makmum lelaki adalah di saf pertama atau kedua-dua saf yang paling hampir dengan imam. Kemudian kanak-kanak berada di belakang mereka. Manakala terdapat suatu pendapat di sisi para fuqaha bermazhab Syafie yang mengatakan bahawa diletakkan di antara dua orang lelaki dewasa itu seorang kanak-kanak supaya dia dapat mempelajari pergerakan-pergerakan solat. (Lihat Mausu’ah al-Fiqhiyyah al-Kuwaitiyyah, 27/36-37).
Kepada pihak masjid dan ibu bapa, ini cadangan saya:
1. Jika kanak-kanak teramat kecil dan susah untuk di jaga serta mengganggu Jemaah, maka aulanya tidak di bawa ke masjid.
2. Jika kanak-kanak tidak mengganggu namun dibimbangi oleh kedua ibu-bapa akan keadaannya, maka boleh diletakkan di sebelah ibu-bapanya. Saya syorkan dalam keadaan sebegini, ibu-bapa untuk bersolat di tepi dinding (hujung saf) dan diletakkan anaknya itu dihujung sekali.
3. Jika kanak-kanak mampu berdikari, aulanya diletakkan di saf kanak-kanak. Tetapi kanak-kanak tersebut telah berada di saf pertama sejak awal, tidak perlu menghalau mereka ke belakang.
4. Sayugia juga wujudnya penyelia yang mengawasi dan membimbing kanak-kanak di dalam saf dan solat mereka agar kanak-kanak dapat melakukan solat dengan sebaik mungkin. Di samping itu, dia dapat menasihatkan kanak-kanak dari berbuat bising dengan mengajarkan adab-adab dan meraikan kehormatan masjid.
Tahniah sekali lagi pakcik ucapkan kepada anakanda Nadzrul. Pakcik doakan anakanda sentiasa menjaga solat lima waktu dan berusaha mendapatkan saf pertama setiap kali solat. Kalau jumpa pakcik di mana-mana nanti, kenalkan diri ya. Ada hadiah untuk Nadzrul.
Yang benar,
Dato’ Seri. Dr. Zulkifli Mohamad al-Bakri
Mufti Wilayah Persekutuan
Semoga Lebih Ramai Faham Isu Ini
Tahniah adik!
Adik patut menjadi contoh kerana rajin ke surau dan menjaga kelakuan di surau. Tak semua kanak-kanak bermain di surau kan?
Disebabkan adik juga, ramai yang lebih faham tentang isu ini.
Semoga kita juga faham dan mengambil iktibar daripada penjelasan Mufti WP.


Kedudukan Saf Makmum Ketika Solat Berjemaah Di Rumah

Sejak masjid dan surau ditutup akibat wabak COVID-19, ramai antara kita rasa sedih kerana tak dapat pergi menunaikan solat jemaah di sana.
Namun bagi yang berada di rumah, kita nasih boleh menunaikan solat berjemaah di rumah bersama keluarga. Bahkan, inilqh waktu terbaik untuk kita sama-sama menghidupkan amalan ini.

Ada banyak kelebihan yang disebut tentang solat jemaah yang patut kita praktikkan.
Kelebihan Solat Berjemaah
Menurut Mufti Wilayah, jika solat jemaah didirikan selain daripada masjid maka ia tetap mendapat pahala berjemaah berdasarkan hadis.

Tidak kiralah di mana ia dilakukan, solat jemaah paling kurang cuma perlu ada seorang imam dan seorang makmum.

Walaupun paling baik dan lebih afdal untuk hadir solat berjemaah di masjid, namun dek kerana wabak ini, kita seeloknya tetap mendirikan solat jemaah bersama keluarga kerana tetap akan mendapat ganjaran pahala berjemaah.

Kedudukan Imam Dan Makmum Dalam Solat Berjemaah
Kedudukan imam dan susunan makmum adalah seperti berikut:

Sedikit penerangan secara ringkas dari kedudukan solat berjemaah daripada carta diatas
Posisi Imam & Makmum Lelaki
Posisi Imam lelaki dan makmum
Jika makmum cuma seorang, kedudukannya adalah di sebelah kanan Imam. Kedudukan kaki imam adalah ke hadapan sedikit berbanding makmum.
Manakala jika makmum lebih dari satu orang, maka kedua-dua makmum tersebut kedudukannya adalah dibelakang Imam.
Ini berdasarkan dalil didalam sebuah hadis dari Jabir:
ثُمَّ جِئْتُ حَتَّى قُمْتُ عَنْ يَسَارِ رَسُولِ اللَّهِ صَلَّى اللَّهُ عَلَيْهِ وَسَلَّمَ فَأَخَذَ بِيَدِي فَأَدَارَنِي حَتَّى أَقَامَنِي عَنْ يَمِينِهِ ثُمَّ جَاءَ جَبَّارُ بْنُ صَخْرٍ فَتَوَضَّأَ ثُمَّ جَاءَ فَقَامَ عَنْ يَسَارِ رَسُولِ اللَّهِ صَلَّى اللَّهُ عَلَيْهِ وَسَلَّمَ فَأَخَذَ رَسُولُ اللَّهِ صَلَّى اللَّهُ عَلَيْهِ وَسَلَّمَ بِيَدَيْنَا جَمِيعًا فَدَفَعَنَا حَتَّى أَقَامَنَا خَلْفَهُ
“… Rasulullah saw. berdiri untuk menunaikan solat, lalu akupun datang dan berdiri di samping kiri Beliau. Rasulullah meraih tanganku lalu memindahkanku ke sebelah kanan Beliau. Kemudian datang pula Jabbar bin shakr r.a. ia berwudhu’ lalu mengikuti sholat kami, ia berdiri di samping/sebelah kiri Rasulullah. Lalu Rasulullah pun meraih tangan kami berdua lalu memindahkan kami ke belakang Beliau…”
-HR Muslim

Posisi Solat Bersama Isteri, Anak Lelaki & Perempuan
Jika suami solat bersama isteri, kedudukan Imam (Suami) adalah di hadapan isteri.
Maknanya perempuan berdiri di belakang lelaki yang menjadi Imam sepertimana hadis dari Anas yang berbunyi:
صَلَّيْتُ أَنَا وَيَتِيمٌ فِي بَيْتِنَا خَلْفَ النَّبِيِّ صَلَّى اللَّهُ عَلَيْهِ وَسَلَّمَ وَأُمِّي أُمُّ سُلَيْمٍ خَلْفَنَا
“Aku solat bersama seorang anak yatim di rumah kami di belakang Nabi saw, dan ibuku Ummu Sulaim di belakang kami”
-HR Bukhari dan Muslim (Muttafaqub ‘alaihi)

Jika solat berjemaah bersama keluarga yang terdiri daripada lelaki dan wanita iaitu suami, isteri, anak lelaki dan perempuan, maka kedudukannya adalah

Imam paling hadapan kesemua makmum
Makmum wanita di belakang kesemua jemaah lelaki

Foto Kredit: asydhia.blogspot.com
Posisi Solat Jemaah Perempuan
Dalam solat jemaah perempuan, kedudukan imam adalah di tengah-tengah saf makmum perempuan.
Jika makmum tersebut hanya seorang, maka makmum berdiri di sebelah kanan imam.
Manakala sekiranya makmum perempuan dalam bilangan yang ramai, maka makmum berdiri di sebelah kanan dan kiri imam di dalam saf yang sama dan bukanlah berdiri di belakang imam.
Di samping itu, sunat bagi makmum perempuan untuk menzahirkan sedikit kedudukan imam di antara mereka dengan berdiri belakang sedikit daripada imam.
Foto Kredit: postandcourier.com
Ayuh, Hidupkan Solat Berjemaah Di Rumah
Semoga penjelasan ini dapat membantu kita menyempurnakan ibadah dan bersolat jemaah dengan keluarga.


“Eh, apa benda Keenobot ni? Bolehkah anak-anak belajar pengaturcaraan? Dengar macam sesuatu yang sangat susah dan kompleks.”
Oh, rupanya Keenobot adalah sejenis bongkah robot pendidikan. Sekali pandang, nampak macam Lego. Tetapi ia mempunyai wayar-wayar penghubung dan komponen elektronik. Menariknya, robot ini membolehkan kanak-kanak membina robot dan belajar pengaturcaraan dengan cara yang lebih pintar.

Foto Kredit: keenobot.com
Apakah pengaturcaraan?
Secara ringkasnya, pengaturcaraan atau ‘programming’ adalah proses mencipta set perintah atau arahan yang mengarahkan satu komputer melaksanakan tugas. Contohnya, seseorang manusia boleh mengarahkan apa-apa alat elektronik yang mempunyai mikroprosessor untuk membunyikan penggera, menggerakkan motor ataupun menyalakan lampu.

Menurut Syazwan Zamree, pengasas Keenobot, pengaturcaraan adalah sebuah kecelikan baru yang amat penting pada era digital ini, sama seperti kemahiran membaca, menulis dan mengira.

Inilah bongkah-bongkah Keenobot. / Foto Kredit: keenobot.com
Baiklah, nak tahu kenapa anak anda perlu belajar pengaturcaraan? Ini 5 sebabnya.
5 Sebab Mengapa Anak Anda Perlu Belajar Pengaturcaraan
1. Membina kemahiran penyelesaian masalah dan berfikir secara logik
Pengaturcaraan komputer seringkali melibatkan penyelesaian masalah. Sebagai contoh, bagaimana anda hendak mengaturcara sebuah robot supaya ia dapat berjalan mengekori garisan yang telah dilukis di atas lantai?
Kanak-kanak perlu menyelesaikan masalah tersebut dalam tertib yang logik dan proses ini secara langsung dapat membina kemahiran penyelesaian dan berfikir secara logik.
2. Memupuk empati dan penghargaan terhadap teknologi
Anak-anak kita sangat mahir menggunakan teknologi seperti telefon pintar, aplikasi Facebook dan juga bermain permainan video. Mereka pasti terkejut apabila mengetahui bahawa proses membina aplikasi dan permainan tersebut adalah rumit dan mencabar.
Seperti mana kanak-kanak teruja untuk melihat bagaimana pizza kegemaran mereka dibuat, seperti itu jugalah mereka akan teruja apabila mengetahui bagaimana teknologi kegemaran mereka dibangunkan. Ini dapat memupuk empati agar mereka lebih menghargai teknologi yang merupakan hasil titik peluh dan usaha insan lain.
3. Membina sesuatu yang hebat dan bermanfaat
Mempelajari pengaturcaraan membolehkan kanak-kanak mencipta sesuatu yang hebat, yang barangkali kita tidak pernah terfikir pun sebagai seorang dewasa. Pelbagai perkara boleh dilakukan dengan mengaturcara komputer, seperti membina aplikasi laman web, permainan komputer ataupun membina sebuah robot.
Anak-anak anda bukan sahaja dapat menjadi pengguna mahir teknologi, tetapi juga mampu menjadi pencipta teknologi yang dapat memberi manfaat kepada manusia lain.
Keenobot mampu merangsang anak-anak belajar pengaturcaraan dengan cara yang mudah dan menarik! / Foto Kredit: keenobot.com
4. Meningkatkan kemahiran berkomunikasi
Berbeza dengan kepercayaan umum bahawa pengaturcara komputer adalah seorang ‘nerd’, pengaturcaraan memerlukan setiap pengaturcara mempunyai kemahiran berkomunikasi yang sangat baik. Hal ini kerana kebanyakan applikasi yang dibangunkan merupakan sebuah kerja berkumpulan dan bukannya individu.
Kerja berkumpulan sememangnya memerlukan para pengaturcara berinteraksi dengan cara yang berkesan.
5. Kerana ianya mudah
Ya, belajar pengaturcaraan adalah sangat mudah, dan percuma. Anak-anak anda tidak perlu menghadir kelas khusus ataupun kursus khas untuk mempelajari pengaturcaraan komputer, sebaliknya ianya boleh dilakukan di rumah. Sebagaimana mempelajari bahasa asing, ianya bukanlah perkara yang sukar dan mustahil.
Bezanya, anak-anak kita belajar bahasa komputer untuk berinteraksi dengan komputer. Seperti juga mempelajari bahasa asing, ianya lebih baik dilakukan ketika muda. Terdapat pelbagai sumber yang boleh digunakan untuk mempelajari pengaturcaraan di rumah seperti SCRATCH, Hour of Code dan juga Keenobot.
Foto Kredit: vitalhike.co.uk
Belajar pengaturcaraan bukan kerana hendak menjadi pengaturcara
Ini adalah salahtanggapan yang perlu diperbetulkan. Satu-satunya bukan sebab untuk anak-anak mempelajari pengaturcaraan adalah untuk menjadi pengaturcara.
Seorang pelajar muzik tidak semestinya belajar muzik untuk menjadi komposer, seseorang yang belajar menulis tidak semestinya mahu menjadi penulis novel dan begitu juga seorang yang belajar berlari tidak semestinya mahu menjadi Usain Bolt.
Apa yang penting, dengan mempelajari pengaturcaraan, anak anda bakal memperoleh seribu satu manfaat walaupun tidak menjadi seorang pengaturcara komputer.
*Sumber asal artikel daripada Syazwan Zamree melalui laman web keenobot.com.
[infobox title=’Tentang Keenobot’]

Keenobot ialah sebuah bongkah pembinaan robot dengan antaramuka pengaturcaraan visual. Keenobot membolehkan pengguna belajar pengaturcaraan dengan cara yang lebih pintar. Keenobot pantas dibina, mudah digunakan dan mampu dimiliki. [/infobox]


Keguguran Kandungan Di Awal Kehamilan. Apa Tanda & Penyebabnya?

Tiada siapa mahu doakan keguguran kandungan berlaku, tetapi hakikatnya ia adalah sebahagian daripada kehidupan yang pahit untuk diterima. Ada yang trauma dengan apa yang berlaku sehingga takut untuk mengandung lagi. Tidak kurang ramai juga yang dapat menerima ketentuan ini dan cuba lagi dan lagi sehingga mereka berjaya juga.
Keguguran kandungan seringkali terjadi sebelum 5 bulan kehamilan dan dikatakan ia sering berlaku tatkala ibu belum pun sedar yang beliau sedang mengandung. Mengikut kajian, 80% daripada keguguran kandungan berlaku dalam tempoh tiga bulan pertama kehamilan. Sebaik sahaja usia kandungan menjangkau lima bulan, ia amat jarang untuk berlaku.

Jenis keguguran kandungan
Terdapat beberapa jenis keguguran kandungan sebenarnya.

Keguguran sepenuhnya: Kesemua tisu-tisu keluar daripada badan
Keguguran tidak lengkap: Hanya segelintir tisu yang keluar daripada badan
Keguguran yang tidak dapat dielakkan: Simptom-simptom tidak dapat dihentikan dan keguguran akan berlaku
Keguguran yang dijangkiti kuman: Lapisan rahum (uterus) dan tisu-tisu dijangkiti
Keguguran tertinggal: Keguguran terjadi dan tisu-tisu tertinggal di dalam badan

Tanda tanda keguguran
Foto Kredit: layman.org

Jadi apakah simptom-simptom keguguran kandungan ini? Di antaranya, anda mengalami pendarahan yang kecil dan beransur-ansur menjadi banyak. Rasa kejang otot dan sakit di bahagian abdomen dan disusuli dengan demam panas.
Jika anda sedang mengandung dan alami simptom-simptom seperti ini, segera dapatkan rawatan doktor dan jika ia didapati serius, anda mungkin perlu ke dewan bedah secepat mungkin.
Punca keguguran kandungan tidak begitu difahami sehingga ke hari ini. Tetapi kebanyakan daripada keguguran yang berlaku semasa trimester pertama kehamilan seringkali disebabkan oleh keabnormalan kromosom di dalam bayi. Kromosom adalah struktur kecil yang terdapat di dalam badan manusia yang membawa kebanyakan gen.
Gen-gen inilah yang akan menentukan sifat-sifat fizikal seperti jantina, warna rambut dan mata, jenis darah dan sebagainya. Masalah berkaitan kromosom selalunya berlaku secara kebetulan dan tidak ada kena-mengena dengan kesihatan ibu atau ayah.

Sebab keguguran kandungan
Penyebab-penyebab lain keguguran kandungan termasuklah penyalahgunaan dadah dan alkohol. Jika anda terdedah kepada toksin juga boleh menyebabkan keguguran. Seterusnya masalah berkaitan hormon, jangkitan penyakit, kegemukan dan tabiat merokok ibu juga menyumbang. Selain daripada itu, masalah fizikal berkaitan organ-organ reproduktif dan masalah dengan tindakbalas imunisasi ibu juga boleh menyebabkan keguguran.
Harus diingat bahawa stres dan aktiviti seksual yang kerap tidak berkaitan sama sekali dengan keguguran.

Rawatan keguguran kandungan
Bagaimana keguguran kandungan ini boleh dirawat? Objektif utama rawatan semasa atau selepas keguguran adalah untuk mengelak daripada berlakunya pendarahan dalaman dan jangkitan. Semakin awal kehamilan anda, peluang lebih tinggi untuk badan anda untuk membuang kesemua tisu-tisu yang gugur tanpa memerlukan sebarang pembedahan.
Jika badan ibu tidak dapat membuang kesemua tisu, anda perlu menjalani pembedahan kecil untuk menghentikan pendarahan di samping menghalang jangkitan daripada berlaku. Ubat akan diberi untuk mengawal pendarahan setelah pembedahan kecil tersebut berjaya dilakukan.

Cara mengelakkan keguguran kandungan
Terakhir sekali, mari kila lihat cara-cara untuk mengelakkan daripada mengalami keguguran kandungan. Anda boleh bersenam dengan kerap, amalkan pemakanan yang sihat, kawal tahap stres, kekalkan berat badan yang ideal, ambil asid folik setiap hari dan tidak merokok.

Akhir kata
Dengan adanya sedikit ilmu tentang keguguran kandungan ini, dapat membantu anda bagi mencegah dan menanganinya. Semua yang berlaku adalah ketentuan dan tabahlah dengan ujian yang mendatang.


Keguguran Rambut & Gatal Kulit Kepala – Ini 5 Sebab Wanita Berhijab Alami Masalah Rambut

Bagi wanita berhijab, penjagaaan rambut pastinya penting bagi memastikan rambut anda kekal sihat. Jangan sesekali anda abaikan penjagaan rambut kerana ia akan menimbulkan pelbagai masalah seperti keguguran dan masalah kelemumur. Ia juga boleh menjejaskan tugas harian anda tau.
Haa..bagi anda yang tak tahu, ini antara perkara yang boleh menyebabkan rambut rosak dan tak sihat. Cuba check satu demi satu, mana tahu dalam tak sedar anda sebenarnya ada buat benda-benda yang kami senaraikan.

1. Tidak menukar anak tudung dengan kerap

Sesetengah wanita suka memakai anak tudung yang sama berulang kali tanpa mencuci. Bagi mereka bila pakai dekat dalam orang tak nampak, jadi tiada masalah untuk pakai berulang kali. Sebenarnya tabiat ini tak bagus kerana boleh menyebabkan rambut anda berbau.

Untuk mengelakkan perkara ini, anda janganlah pakai anak tudung yang sama berulang kali tanpa membasuhnya. Mungkin nampak bersih tapi sebenarnya banyak kelemumur dan juga peluh yang dah melekat si situ. Seeloknya tukar setiap hari atau dua hari sekali.
2. Mengikat rambut dengan terlalu ketat

Anda yang berhijab mesti suka mengikat rambut ketat-ketat maklumlah risau sanggul rambut terjatuh. Tapi, tahu tak sebenarnya ia boleh menyebabkan rambut anda mudah gugur dan putus. Selain itu, anda juga akan mengalami sakit kepala bila rambut diikat terlampau ketat.
Sebaiknya, anda longgarkan sedikit ikatan rambut dan jika di rumah biarkan saja rambut tak berikat supaya tak nampak kusut. Barulah rambut makin sihat!
3. Mengikat rambut ketika basah

Ramai dalam kalangan wanita berhijab sering membasahkan rambut supaya rasa segar sebelum nak keluar atau ke tempat kerja. Tapi, tahu tak bila anda terus memakai tudung ketika rambut basah ia akan membuatkan rambut anda berbau.
Rambut yang tertutup dalam keadaan basah juga akan mengakibatkan masalah kelemumur selain menjadi kusut dan membuatkan hujung rambut berbuah atau bercabang. Selain itu, kulit kepala anda juga lebih mudah berminyak. Jadi, pastikan anda keringkan dahulu rambut dulu sebelum memakai tudung.
4. Tabiat pemakanan yang tidak sihat

Untuk penjagaan luaran anda juga mestilah bermula dari dalam. Pengambilan nutrisi makanan yang seimbang dan menyihatkan juga penting bagi kesihatan rambut anda. Pemakanan yang tak terkawal boleh menyebabkan hormon anda menjadi tidak stabil dan pengaliran darah juga kurang lancar.
Anda mesti mendapatkan nutrisi yang cukup bagi menjaga kesihatan dan penampilan rambut. Kebanyakan makanan dah tersedia nutrisi protein, zat besi dan vitamin untuk menyihatkan dan menyegarkan rambut anda.
5. Tersalah pilih syampu

Syampu adalah produk penjagaan rambut yang penting, jadi anda perlu memilih produk penjagaan rambut dengan betul kerana tak semua jenis syampu sesuai untuk wanita yang berhijab.
Jika tersalah pilih boleh menyebabkan masalah kelemumur, gatal-gatal kulit kepala, melemahkan akar rambut dan masalah keguguran rambut anda bertambah.
SUNSILK HIJAB Recharge penyelesaian masalah rambut anda!

Kini anda dah tak perlu risau lagi dengan adanya syampu SUNSILK HIJAB RECHARGE Segar Kulit Kepala yang direka khusus untuk rambut berhijab. Ia dirumus khas dengan Ais Micellar bagi menghilangkan minyak yang berlebihan, sisa peluh dan kekotoran.
Ditambah pula dengan teknologi Fragrance Release Pearls terkini yang memberikan rambut anda wangian tahan sehingga 48 jam! Syampu SUNSILK HIJAB RECHARGE Segar Kulit Kepala juga mengandungi buah tin yang mempunyai antioksida yang baik untuk rambut anda.
Anda tunggu apa lagi? Sekarang anda boleh dapatkan produk SUNSILK HIJAB secara percuma ! Dengan SUNSILK HIJAB RECHARGE Segar Kulit Kepala, tiada lagi masalah rambut gugur, kusam dan kusut bagi wanita berhijab, bestnya!
Untuk maklumat lanjut tentang syampu SUNSILK HIJAB RECHARGE Segar Kulit Kepala, anda boleh mendaftar di SINI untuk mendapatkan produk percuma SUNSILK HIJAB.


Atasi Masalah Di Kebun, Ini 9 Kegunaan Baking Soda Untuk Tanaman Lebih Subur!

9 KEGUNAAN BAKING SODA UNTUK TANAMAN
Kita semua sedia maklum yang baking soda atau baking powder ni banyak kegunaannya selain daripada digunakan untuk membuat biskut dan kek.

Ada yang guna untuk mencuci dan boleh juga guna untuk kecantikan.
Sebenarnya kita boleh gunakan baking soda sebagai pelindung dan salah satu petua menyuburkan tanaman tau!

Nak tahu macam mana?

Jom baca selanjutnya!
9 Kegunaan Baking Powder / Baking Soda Untuk Tanaman
1. Hilangkan Kulat Putih
Kalau daun-daun atau batang di bawahnya keputihan, maknanya ia diserang kulat atat atau bena putih.
Untuk menyelamatkan tanaman anda, cuba buat campuran baking soda ini menggunakan:

1 sudu baking soda,
1 sudu minyak,
1 sudu sabun pencuci pinggan cair dan
4 liter air.

Tuangkan campuran ini ke dalam botol semburan dan semburkan pada tanaman setiap minggu sampai keputihan tu hilang.
Pastikan check juga kalau ada tanda-tanda melecur kerana beberapa tanaman mungkin sensitif dengan bahan ini.

2. Halau Ulat Pada Kobis
Sekiranya ada ulat yang suka menggigit sayur-sayuranyang kita tanam, terutamanya kobis, brokoli dan kobis bunga, kita pun boleh gunakan campuran baking soda ini untuk me’nyah’kan dia.
Campurkan baking soda dan tepung biasa / tepung jagung dengan sukatan yang sama banyak. Kemudian taburkan ke atas tanaman.

3. Memaniskan Tomato
Tahu tak salah kegunaan baking soda untuk tanaman ni dikatakan boleh memaniskan lagi buah tomato yang ditanam.
Caranya, cuma taburkan sedikit baking soda pada tanah di sekeliling pokok tomato.
Ini kerana, baking soda yang bersifat alkali boleh merendahkan kadar asid dalam tanah, lalu menjadikan tomato lebih manis.
gardenambition.com
4. Halau Siput Babi
Taburkan baking soda / baking powder di sekeliling tanaman.
Siput babi akan melecur apabila terkena baking soda dan mungkin tak akan datang lagi merosakkan tanaman kita!

5. Hapuskan Rumput-rumpai / Rumput Liar
Untuk mengelakkan rumpai tumbuh di celah-celah pokok atau batu kebun, taburkan baking soda atau baking powder di celah-celahnya.
Ini akan mematikan rumpai kecil dan mencegah rumput liar tumbuh. Lakukan setiap beberapa bulan.
Foto Kredit: Reader’s Digest
6. Kekalkan Kesegaran Bunga Yang Dipetik
Bagi yang ada tanam bunga ros dan petik untuk diletak dalam pasu, anda boleh gunakan baking soda ni untuk kekalkan kesegaran bunga agar tahan lebih lama.
Caranya, penuhkan pasu dengan air yang dicampur dengan 1 sudu teh baking soda.
Kalau dapat bunga masa hari jadi atau anniversary, pun boleh buat macam ni kan?

7. Hilangkan Jangkitan Kulat Hitam
Kalau ada kesan kulat / jangkitan kehitaman pada tanaman, cuba gunakan campuran baking soda untuk pulihkan tanaman.
Sukatannya 1 sudu teh baking soda dan 1 liter air. Masukkan dalam botol dan spray di kawasan yang ‘sakit’ tu.
8. Masalah Serangga / Aphid / Kutu Daun
Baking soda untuk tanaman boleh berfungsi sebagai penghalau serangga yang mesra alam.
Ia akan membunuh serangga yang berbahaya kepada tumbuh-tumbuhan, seperti kutu daun, tanpa merosakkan alam sekitar.
Campurkan satu sudu soda bikar, ½ sudu minyak dan dua liter air. Semburkan pada tanaman setiap beberapa hari sehingga serangga yang bermasalah hilang.

9. Halau Semut
Lagi satu petua untuk tanaman, campurkan baking powder dengan sedikit gula halus dan tabur di laluan semut.
Gula halus akan menjadi ‘umpan’ untuk semut manakala baking soda akan membunuh semut-semut itu.

Banyaknya Kegunaan Baking Soda Untuk Tanaman, Kan?
Wah, rupanya banyak kegunaan baking soda atau baking powder untuk membantu mengatasi masalah di kebun kan?
Jom kita cuba dan share dengan kawan-kawan yang minat berkebun supaya sama-sama dapat manfaatnya!

*Sumber rujukan: https://www.stuff.co.nz


Jangan Buang Kulit Oren, Jom Buat Pencuci Serbaguna Tanpa Bahan Kimia. Jimat & Wangi!

“Sejak Aufa dah pandai merangkak ni, memang aktif menyusur atas lantai. Habis benda-benda jatuh pun semua dia nak masuk mulut. Risau pula kalau dia alah pada pencuci lantai tu.”
Memang ramai yang sensitif dengan kebanyakan agen pencuci yang terlalu ‘kuat’ terutamanya anak kecil. Kalau tak kena gaya, ada yang boleh rosakkan kulit, buat kita rasa gatal-gatal dan rasa tak selesa bila dihidu.

Ini kerana sesetengah produk pencuci komersial mengandungi bahan kimia tertentu yang mungkin tak serasi dengan kulit anda. Jika ini berlaku kepada anda atau salah seorang ahli keluarga anda, mungkin anda boleh cuba membuat sendiri pencuci serbaguna semulajadi yang bebas bahan kimia. Apa yang menarik, cara membuat pencuci DIY yang dikongsikan oleh Ummu Uwais Azizah ini sangat mudah sebab ia hanya menggunakan 2 bahan!
Cara Buat Pencuci Serbaguna Homemade. Tanpa Bahan Kimia, Bau Pun Wangi!
Pernah sesekali guna pencuci lantai untuk cuci lantai bilik air, baunya memang kuat sangat sampai buat saya terbatuk dan rasa sesak nafas. Apatah lagi sejak ada anak yang mula masuk fasa meniarap dan menyusur ni, memang cuba nak elak penggunaan pencuci komersial yang berisiko menyebabkan alahan pada kami yang jenis sensitif.

Sudahnya kadang-kadang mop lantai pun guna air je. Rupanya ada cara mudah nak buat pencuci serbaguna yang mesra alam dan bebas bahan kimia. Mudah sangat guna 2 bahan saja iaitu cuka dan kulit oren. Yang pasti, baunya pun wangi sangat macam essential oil. Boleh release stress tau!

Di sini saya kongsikan bahan-bahan dan cara membuatnya.
Bahan-bahan

Cuka putih / cuka buatan
Kulit oren / lemon

Contoh cuka buatan
Cara-cara
1. Parut Kulit Oren / Lemon
Gunting kulit oren atau lemon kecil-kecil supaya aromanya dapat dikeluarkan.
Masukkan siap-siap ke dalam sebuah bekas kedap udara atau botol spray.

2. Tambahkan Cuka
Tambah cuka putih tadi sampai penuh bekas atau sehingga menutupi semua kulit oren atau lemon. Pastikan semua kulit oren terendam dengan sempurna tau sebab kulit oren yang tak terendam penuh akan berkulat dan berbau tak wangi.
Tutup bekas spray tadi.

3. Peram
Seterusnya, biarkan ia diperam selama seminggu dua sebelum digunakan.

4. Cara Guna
i) Untuk cuci ‘table top’ dapur:
Lembapkan kain dengan air, spraykan sedikit larutan pencuci homemade ini. Boleh buat sapuan di dapur tanpa bilas.
Jika nak jadikan pencuci lebih berkesan terutama kesan minyak, campurkan larutan cuka sitrus ini dengan sesudu dua soda bikarbonat. Tapi yang ini kena bilas semula dengan air.

ii)  Untuk cuci lantai
Lembapkan kain mop atau apa-apa kain untuk lap lantai. Tambah sedikit larutan cuka sitrus ini atau spraykan terus ke lantai. Wangi je bau lantai nanti. Macam bau oren segar!
Tak perlu tambah soda dan tak perlu bilas pun tak apa. Kecuali kalau lantai terlalu kotor boleh tambah soda bikarbonat dan bilaskan dengan air.

Berkesan & Selamat!
Selagi kulit oren terendam penuh atau tak terdedah udara, pencuci serbaguna ini boleh tahan selama sebulan atau mungkin lebih.
Jika larutan cuka dah habis, boleh tambah cuka baru hingga penuh menutupi kulit oren.
Selain kulit oren atau lemon, boleh juga guna kulit limau nipis, limau purut atau apa saja jenis buah-buahan sitrus yang ada di rumah. Mudah kan?
Selamat mencuba.

*Tips dan cara membuat pencuci serbaguna homemade ini dikongsikan oleh Ummu Uwais Azizah menerusi Facebook. Ia telah disunting dan diterbitkan semula dengan kebenaran. Untuk pertanyaan lanjut, boleh rujuk post asal beliau di SINI.